EHUTB - Galdetzaile bikain izateko bidea (edota nola disimulatu munduaren aitzinean, norberaren ezjakinkeria)\nDokumentazioari buruzko 5. Jardunaldiak: tokikoa eta globala konektatuz.\nConferencia Soziologia GIZARTE ETA KOMUNIKAZIO ZIENTZIEN FAKULTATEA (BIZKAIA) Inguruan Gizarte eta Komunikazio Zientzien Fakultatea Fakultate/Eskolak\nGrabaketa data: 12/12/2012\nIkusia: 1012 aldiz\nKomunikazio-produktu bat egiteko tenorean, munduko kazetaritza fakultate guztiek azpimarratzen dute dokumentazioa eta aurreprestakuntzaren garrantzia. Eta ondo egiten dute hori horrela dela esan eta teorizatzean, prestatutakoa ez baita sekula alferrikakoa izaten. Baina gero koaderno edo mikrofonotxo batekin, zezen arras desberdinak toriatu behar izaten dira —batzuetan itzelezkoak eta beldurgarriak, bestetan gatzik gabeko salda bezalakoak—, eta ez da aski izaten ikasitakoa. Sena behar da, eta azkartasuna, eta buruargitasuna, eta originaltasuna, eta...\nEzen, esaterako, nola egingo diozu elkarrizketa bat frantses apur bat dakien Fisika Nobel Sari txinatar bati, zeuk ez badakizu fisikarik, ez txinerarik eta ez frantsesik? Asmatu zerbait fite!, zuzenean zaude eta.\nFuntsean, dena prestatu arren, beti inprobisatu behar dela erakusteko, neure laneko hiru adibide erabiliko ditut: Paul Auster eta Claude Lanzman idazleen elkarrizketak ETBko Sautrela saiorako, Bost Idazle liburuan jazotakoak eta Euskararen jatorria dokumentalekoak ere bai. Denak ere gertaera desberdin bezain harrigarriak.\nserieak: Dokumentazioari buruzko 5. Jardunaldiak: tokikoa eta globala konektatuz.\nSare sozial profesionalak: LinkedIn\nQR kodigoen aplikazio praktikoak\nMESA 6. Acción solidaria en migración: denuncia, mediación y acogida\nMESA 5. Luchas y resistencias frente al heteropatriarcado desde los feminismos\nInnovación y gestión para el cambio\nIkerketa Metodologia feministak / Metodología de investigación feminista\nMESA 4. Despenalización, mediación y solidaridad con personas criminalizadas\nMESA 4.Despenalización, mediación penal: potencialidades y limitaciones\nMESA 3. Acción social con personas estigmatizadas:enfermedad mental y limitaciones\nCuidado y uso del tiempo\nMARÍA DEL MAR LLEDÓ\n"Las difíciles relaciones entre beneficencia y autonomía en trabajo social: el caso de las drogodependencias"


2022/01/17 EUSKARA herrira begira\nISPILUARI BEGIRA. Hizkuntza ohiturak aztertzeko tailera\n2022/01/14 herrira begira\nHERRIKO PLAZA, gure ikasgela.\nGaurko eguraldi ona aprobetxatuz, 2. mailakoak plazara irten gara lanera. Udaletxe berriaren ondoan, aire zabalean, egin ditugu gaur arratsaldeko saioak.\nGaur goizean OLALDEKO parkean egin diegu harrera Mari Domingi eta Olentzerori. Hainbat kanta eta dan


Galleta fabrika zaharraren parekoan jaitsi nintzen, Oiartzun ibai ondotik gain-behera egiten zuen Lartzabal futbol zelai ospetsuraino oinez segitzeko asmoan. Osteguna zen, libratzen nuen ilunabarra gau eskolan. Kopako kanporaketa bat zeukan Beasainen aurka Touring-ek, partida ona. Txalo zaparrada bat entzun nuen, gero megafonoak zikindu egiten zituen hitz batzuk, asanblada. Jendea zegoen udaletxe aurrean. Amaitzen ari zen, hirigintza batzordea sortzeko pausoak eman behar zituztela, auzoetarik hasi. Sakabanatu egin ginen. Orduan Marilu ikusi nuen, bera ere asanbladan egona, lagun batzuekin despeditzen aspaldian urik ematen ez zuen kupritsak hartu iturriaren ondoan, kupido baten besoetan behera egarrituari buruz labainka zetorren nongobako arraina.\n— Kontuz ibili, batzuetan kanpoko jendea azaltzen da asanbladan.\n— Ni ere hala naiz.\nXabier anima genezakeen, Mariluren herria goratzen saiatzen zen portutarra. Titular zebilen aspaldiko partez, entrenamenduetara itzulia zen inork espero ez genuela. Aitzakiaren bat behar banu bezala neska batekin paseatzeko. Azterketa bat prestatu behar zuela, baina ez zeukala liburuak zabaltzeko gogorik. Maisu Eskolan zebilen, azken kurtsoa zuen. Futbol zelaira abiatu ginen ibai ertzetik, paperolaren eraikin karratuek sortzen zituzten mulko zurien azpian azido sulfidrikoa arnastuz.\n— Lehengoan besapean pistola zeukaten batzuk azaldu ziren dantza eskean.\n— Jendaila hori nahita nabarmentzen da.\nNeska politaka ibili omen ziren, barretxoak eztuldu zituen. Zein memelotzen ote ginen gehiago dantzan, neskak ala mutilak. Nire lagunak behintzat, ez zekiela zenbateraino. Ezin nizkion dantzaren hitz arrak aipatu, ez nizkiola aipatuko. Ez nintzenetz konturatu «Maita nazazu nik maite zaitudan bezala» zioen alpakazko eraztun haietarik bana zeramatela lagunek.\n— Sexuen arteko berdintasuna adierazi nahiko du.\nTxantxetan ari nintzelakoa eginez, ezpainak sudurrera luzatuz.\n— Zuk ez al daukazu nork oparitua?\nBegiak epeldu zituen nire antzerkia neurtzeko.\n— Ez dizkie inork oparitu, erosi egin dituzte.\nBarre egiten zuelarik eskuarekin estaltzen zuen ahoa, hortzak ustel edo oker balitu bezala. Ez ditu hortzak erakutsi nahi, arriskutsua da, Marilu arriskutsua da idatziko nuen paretarik ederrenean hirigintzako batzordea dena hondatzen hasi aitzin. Nahiago zuela dantzan baino mendian, aspertu egiten zela igandeko plazan.\n— Dantzan ezagutu zaitut nik.\nUrdaburu taldekoak ziren, zoragarri itzultzen ziren ilunabar batzuetan Aizkorri Gorbeia Urbasako lokatza guztiz kendu gabe bota tramankulu haietan ontziratuak: Santa Kruz apaizaren kankailuen luizia, otsoak Parisen.\n— Aspertu egiten naiz dantzako lagunekin, konforme?\nMendia aterpez betea dago, mila bide dauzka ikasteko, mila intimitate. Zergatik mindu behar nintzen?\n— Benetan etorri al zara futbola ikustera?\n— Baliteke edo litekeena da.\nEuritan hasten bazuen txanoak jantziko genituen, ez genuen elkar zelatatu ahal izanen zeharrez. Ez, ez zuen eginen, ankerkeria izanen zen.\n— Ez da lehen aldia etortzen naizela aste barruan. Baina ilunabarrez ostegunetan besterik ez daukat libre.\n— Ni azaldu naiz portualdean larunbat batzuetan, bakarrik. Gorkarekin topatu izan naiz, ez al dizu deus esan?\nMerkantziaren bagoiak nire gorputz guztien gainetik.\nBurua ezkutatzeko oskolik ez duen barraskiloa.\nEskerrik asko, adiskidea, gorroto didazuna isiltzeagatik.\n— Nik ere libre izaten dut ostegun batzuetan.\nBigarren zatia ari ziren jokatzen, sarrerarik gabe uzten zuten sartzen. Xabier ez zebilen belarretan, ordezkoetan ere ez nuen ikusi.\n— Ez duk azaldu. Etorri balitz golen bat sartuko geniken.\nBertan laga genuen etxekoen tristura.\n— Neskaren batekin ibiliko da, ez digu ezer kontatzen.\nLand-Rover batek frenatu zuen zakar hogeiren bat metrotara, bigarrenak berehala. Gristapokoak ziren, kontrol bat ezartzeari eraso zioten trafikoa zatirik ilunenean geldiaraziz. Eskua hartu zidan Mariluk. Besoa bizkarrean ematea pentsatu nuen ni ere gozoago babeste alde, baina Mariluk ukitu egin behar zuen, izerditzen hasia zen, helduleku bat, norbaiten berotasuna bere haragian. Ez ziguten jaramonik egin, autoen maleteroetara zeuden. Isilik jarraitu genuen Gabierrotako iturrira iritsi ginen arte.\n— Sekulako egarria egin zait.\nEdan, edan, edan, eskuak freskatu xukatu Mariluk irri triste batekin behatzen zidala. Eskua hartu nion, neure eskuetan lehortu nuen igurtzika. Ibai ondoan zuztarrez gora atereak zeuden banku zahar iraulietako batean jesarri zen, malkotan. Kokoriko jarri nintzaion. Eskua luzatu nuen masail heze haietara, baina ez zidan utzi. Estutu egin zidan, gatibatu egin zizkidan eskuak eskuetan, magalean: kate honek lotzen nau, kate honek nau hiltzen, kate honen gogorrak nau ederragotzen... Askatu ninduen, plantxatuko balitu bezala pasa zituen eskuak zabal masailetan, altxatu zen, goazen, autoen ilara plazako semaforotik haratago luzatzen hasia zen, atzerantz hausten zuten batzuek ferra eginez kilometro biren buruan beste kontrol batean jausteko. Halabeharrak hartaratu gintuen, baranda bati helduko ziokeen bezala zion nire eskuari, aterpe, egitate humanitario, arriskuan dagoenarenganako sokorri, zer izan nintzen ni besterik, pasarelako soka marinel hordiaren estropezura. Ez neukan eskubiderik, itomena libraturik, ezpainak salbatuaren ezpainetan pausatzeko. Zigarro bat piztu nuen bi eskuak sakelan ez gordetzeagatik, arruntasuna ematearren tarte lotsor hari. Edo ez ninduen, agian, trofeo bat bezala erakutsi nahi herrian, magaleko esku magaleko txakurtxo. Nolako ustea, zer nintzen ni orain, etxeetan gudari bana, kale guztiek beren buruzagi politikoa zeukaten herri haren barruan.\n— Mesedez, inporta al zaizu etxeraino laguntzea?\nBederatziak aspaldi iraganak ziren, argirik ez zegoen karrika zaharretan. Giltzaturik zeukaten sotoko atea, zabaldu zuen, burua luzatu zuen lehenik barrurantz inor ote zegoen edo, sartzeko agindu zidan argia piztu gabe. Zarratu egin zuen barrutik ostera. Eskaileraren orporaino eraman ninduen, eraman ninduen elkarren ondoan jesartzeraino hirugarren mailan.\n— Barka nazazu, beste modu batean gertatzea nahi nuen.\nAhapetik, iluntasuna ez iratzartzeko.\n— Zer barkaturik ez dago, Marilu.\nErraza zen plaza zabalean, plaza agerian, plaza betean elkarri heltzea. Soto xume bat, lau pareta, barkatzeko eskatzen zidan neska hunkigarri hura, ilunpea, hemen ez neukan koderik.\n— Beste modu batean...\nOinpean lehertzeko piztia bat, orduan besarkatzen baldin banuen. Gertatu bat nahi zuen, gu biok hartzen gintuena. Esandakora iltzatu nituen eskuak, burua.\n— Zer gertatu behar zen ba?\nGorritasuna gorantz Mariluren aurpegian, horrelaxe ikusi nuen, biluztasun garden, marmoka txipi bat kontrasteko likidoz betetzen sotoko lau bazterrak erakusteko.\n— Horiek agintzea gure bizitzan, ez da posible.\nNeska bat behar duk puntu lokatik irteteko!\nHeldutasun politikora eramanen hau!\nEuskal Herriaren basamortuak ez dituk biko indibidualismorako!\n— Horiek ere izerditan daude, ezin dute.\nIkara, eskuak barandarako haga batean nire ezkerreko belaunean sarrailaren hotsera. Gizonezko bat karrikako argiteria ahularekin batera. Besaurre osoa pausatu zuen nire izter gainean Mariluk, ezpainetara ekarri zuen ezkerreko eskua. Zangoarekin eutsi zion ateari gizonak aterki bildua karrikarantz astintzen zuen bitartean. Barruratu zuen zangoa, atea giltzatu bitartean aldameneko argiaren kisketari eragin zion. Ozta itzulia zen eskailerari buruz sotoaren erdian zurturik geratu zitzaigunean.\n— A, barkatu, barkatu!\nMariluk barrea eskuarekin itotzen zuela.\nBurua makurtu zuen aztoraturik mugaitzeko bisitariak, giltza bila hasi zen sakeletan, zamarrarenetan galtzenetan, bizkarra eman zigun burua jasotzeke, aterantz hurbildu zen, argia itzali zuen giltza egokia asmatu baino lehen, Marilu eztulka lehertu zelarik entzun genion zabaltzen zarratzen giltzatzen. Euritara jalgi zen lagunak nor bere etxera sakabanatuak zituelarik, tabernarik urruneneraino joanen zela esan zidan Mariluk.\n— Aita zen.\nEz zekien ezer, egon egiten zen, luzaz, izterrez edo eskuez higidura txipiak egiten zituela tarteka, ez zuen agintzen ez zuzentzen, eman egiten zuen hartzeko, ez zen nire gorputzaz nire buruaz jabetu nahi: Teherango gazteen kulunka eztia. Orduan jakin nuen Mariluk ez zidala inoiz galdetuko zertan pentsatzen nuen maitaketa egin ondoren.\nErrenteriako karrika nagusia gainezka gindoazela, jeep batek eraso zigun perpendikularrean, debekaturiko norantzan, abailan, barrutik tiroka, tiroka makadamera jauzi eginik txapelokerrak. Izulaborrian sakabanatu ginen garrasika, lagun asko lurrean herrestan kukutu zen auto tartean, ez dakit nora egin zuten Txurdok Gorkak Garbiñek Xabierrek Antxonek Rikardok Maitanek Josebek.\n— Hemen! Hemen!\nBaina aitzina jarraitu nuen kasu eman gabe paretari atxikia, sotoan sartutakoan porraka hebaintzen gintuzten, taktika hartan zebiltzan azken boladan, entzuna geneukan anbulantzia bat erabiltzen zutela zaurituak bahitzeko. Aurpegi ezagunek egin zidaten dei noizbait, sartu nintzen.\n— Igo, igo, ez geratu hor behean!\nAteak ireki zizkiguten etxepeko batzuek, ez geratzeko eskaileretan, igo egiten zirela azkeneraino. Sei edo zazpi lagun zeuzkaten sukaldean hirugarren eskuinekoek. Arnasa berdindu nuelarik buru bilo-hori kizkur bat ikusi nuen, iruditu zitzaidan.\n— Ez da ezer, ez da ezer...!\nBai, Marilu zen, eskerrak eman nituenean itzuli zuen burua zegoen aulkitik, zurbil, eskuak magalean.\n— Marilu... Ez zaude ondo.\n— Zauritu egin zaituzte!\nApal, barkamena eskatuz bezala, etxekoandreak jaso zion parka berdea sukaldean geundenok lotsakizunik ez zeukan huraxe ikus genezan, emakume biluzia, zerk agintzen zuen Mariluren bizitzan.\n— Ez, ez... hilekoa etorri zait, ikaratu egin naiz tiroekin.\nIlundu zabal bat ageri zuten galtza grisek sabelpean gu guztiontzat, han geunden mutil guztion begirako, ziritxo batean ziztaturiko obulua, obulua kopa hankadunaren hondoan, zabaltzen zuen gorritasuna edan, edan, edan.\n— Astebete barru tokatzen zitzaidan.\nZapalketak hilen dituenen odolustea, emakumea denon ordezko biktima aitzinatua, odolaren zikindu hura ikusirik jakin genuen sukalde hartan ginenok zaurituak hildakoak edukiko genituela egun hartakoan edo hurrengokoetan: Marilu buruz behera izter zabal zintzilikaturik harategiko kakoan.


Atzoko egunaren ondoren, baldintza onak eta elur kantidadia ikusita, Naparruako pirinio aldera jun biharrian, gaur Araiatik Aizkorriko mendilerrora juteko plana egin genduan. Eguraldi txarra etorriko zanez, buelta ahalik eta handixena egiteko, goizian goizo urtetzia pentsatu dogu. Asmua, Araiatik Urbixa ingurura gabez urten, eta eguna argitzen hasterako hemen daguan panorama ikustia zan, Aloña aldera, edo Aketegi aldera, edo eta bueltan Aratz egitia zan plana.\nGoizeko 5etan jaiki, eta 6ak alderako Araian ginan, baina... eurixa barra barra. Kaka!!! Frentiak harrapatuta gaozen jada. Penaz, oraindik zeozer egin ahal zala pentsatzen, eskiatzeko botak ere jarri ditugu, baina furgonetatik ateratziaz bat konturatu gera botatzen ziharduanakin ez ginala urrutira allauko.\nBotak kendu, furgonako ohia montatu eta lotara!\nBizpa hiru ordu ondoren esnatu gera, eta oraindik ere euritxan. Hain goiz hara jun izanan penaz, baina gutxienez aprobetxatu bihar genduala pentsatzen ixo gera Aratz aldera azkenian.\nBehian ez zauan elur tantarik ere, baina pixka bat gorago hasi da elurra. Kentzen ziharduan uneoro. 20 minutu exkaxian jantzi ditxugu eskixak, eta beste ordu laurden inguruan demaseko elurtia zaguan basuan, hori bai, elur hezia, oso hezia, etengabe urtzen.\nBasoko babesetik urtetzian elur gutxiago zaguan, haiziak basora eraman dabala zirudien.\nHemendik tontorrerako bide zuzena hartu dogu. Haizia eta txingorra euki dogu goixan.\nMela-mela eginda iritsi gera behera, eta lehen bait lehen bueltatu gera etxera. Eguna ahal zan hobetuen aprobetxautako sentsaziuakin bueltau gera behintzat, goizian goizo jaikitzian alperrikako esfortzuaz ahaztuta. Gainera, Aratz ez da oso eskiablia, eta eskiatu izanaz harro!!!\nGPSan datuak hemen


Eromenaren mendietan | Howard Phillips Lovecraft\nMiskatonic Unibertsitateko geologo baten txostena. Hori da funtsean Eromenaren mendietan eleberria. Txosten hori lehen pertsonan idatzia da eta azken zorigaiztokoa izan zuen Antartidarako espedizio baten berri ematen du. Espedizioaren hasierak kontatzen ditu onik atera den parte-hartzailetako batek: aireplanoko bidaiak eta zakurrez tiratutako lerak. Aztertze hegaldi batean mendilerro itzel batekin egiten dute topo, Himalaya bera baino handiagoko mendilerroa da. Hara bideratzen dituzte urratsak eta bertako leize-zulo batean hamalau fosil aurkituko dituzte, gizakia bera baino handiagoko kreaturena


Anjela Kerexetaren erraldoia prest da - Otamotz : Otamotz\nAnjela Kerexetaren erraldoia prest da\nAforo mugarik ez dagoenean aurkeztuko dute\nUrretxuko Udalak eta Lekaiok Anjela Kerexetaren (Joxe Mari Iparragirreren emaztearen) erraldoia egin dute, Iparragirre 2020 egitasmoaren barne. Koronabirusa dela eta, ezin izan dute aurkeztu oraindik. Izan ere, ekitaldi publiko batean aurkeztu nahi dute, jendea elkartzeko aukera dagoenean.\nOraindik aurkezterik izan ez badute ere, gaur kalera atera dute lehenengoz. Izan ere, Herri txiki, infernu handi telebista saiokoak Urretxura etorri dira eta, besteak beste, buruhandi eta erraldoien konpartsakoekin elkartu dira. Iparragirreren erraldoia bakarrik ateratzea, Anjelarena bukatuta egonda, gaizki iruditu zaie.\nAnjelaren erraldoia egitea udalak eta Lekaiok proposatu zuten, Iparragirre 2020ko parte hartze prozesuaren barne. Helburua Anjelaren eta XIX. mendeko emakumeen ekarpenari balioa ematea da. Erraldoia egiteko Anjelaren argazki batean oinarritu dira. Erraldoia Mikel Ibarzabalek egin du eta arropa Lurra dantza taldearen jantziak egiten dituen Ramon Garciak.\nArgazkian, Anjelaren erraldoia Kale Txikin. Kalea estua da, baina ez baxua… eta Anjela altua da, baina ez zabala.\nUrretxu eta Zumarraga, 1.000ko langa gainditzeko zorian\nUrari buruzko hitzaldia ostegunean, Zumarragan


Errefuxiatu eta iheslari politikoen nazioarteko eguna 2021-6-20 | Aitor Elortza gogoan - - Hiruka.eus\nSortu Algorta-Getxo 2021-06-21 13:47\n15 urte bete dira aurten espainiar zein frantziar estatuen errepresioak Aitor Elortza herrikidearen bizitza eraman zuenetik. Pandemiak galarazita, Elortzak merezitako omenaldia ezin izan genuen burutu bere heriotzaren urtemuga den Urtarrilean. Horren ordez, errefuxiatu eta iheslari politikoen nazioarteko eguna dela baliatuz, omenaldia berreskuratu eta Elortzak merezitako ekitaldia antolatu dugu Algorta-Getxoko Sortutik.\nAitor Elortzaren bizitza borrokari eta errepresioari lotutako bizitza izan zen. Euskal Herriarekiko zuen lotura eta maitasunak gazte-gaztetatik antolatzera eraman zuen. Edozein motatako injustizien aurrean altxatu eta erantzun beharrak bere konpromiso militantean sakontzera eraman zuten. Horren ondorio ere izan zen estatuen errepresio gordina, Aitor eta bere familiak ongi ezagutu zutena. Espetxeratzeko eta torturatua izateko arriskua parez pare izanik, beste hainbat eta hainbat euskal herritarrek bezala, iparraldera egin zuen alde, eta ondoren Mexikora; senideengandik are urrunago, aberritik milaka kilometrotara. Iparraldera berriz bueltatzean, egoera ez zen askoz samurragoa izan. Etengabeko atxiloketek sortzen zuten segurtasun ezari urte batzuk geroago Xabier Galdeano hilko zuen GALen mamua batu zitzaion. Berriro espetxeratua eta Frantzian konfinatua izan zen, Euskal Herrira bueltatzea lortu zuenera arte.\nHasieran esan bezala, etengabeko borrokak eta errepresioak markatutako bizitza izan zen Aitorrena. Gordintasun horrek gure herriak azken hamarkadetan pairatu duen gatazka politikoaren gogortasunaren isla erakusten du. Eta Aitorrek, inor baino hobeto, Ezker Abertzalea izan dena eta izan behar dena irudikatzen du: herri honekiko eta bere jendearekiko maitasunez beteriko kidea, konpromiso politikoa erakusten duen komunitateko militantea. Horrela gogoratzen zaitugu, Aitor. Doakizu gure aitortza eta omenaldirik onena!\nAitor Elortza bezala, bere herrian atxilotua, jazartua edota eraila izatearen beldur, Euskal Herritik ihes egin behar izan dute ehundaka kidek azken hamarkadetan. Kide guzti horiek urteak pasa dituzte Euskal Herria zapaldu gabe, herritik urrun, familiatik bananduta, euren komunitate politikotik aldenduak. Hori ere izan da eta bada Euskal Herriko gatazka politikoaren memoria eta hori bera mahai gaineratuko nahi dugu gaurko ekitaldian, iheslarien drama eta deportatuen egoera, ez direla iraganeko kontua.\nEtxeratze bidea hartzeko iniziatiba urrats garrantzitsua izan zen, zalantzarik gabe, eta horri esker gure artean ditugu urte luzez ihesean egondako kide asko. Bide luzearen ostean berriro gure artean izateak pozten gaitu. Hori baita iheslari eta deportatuen egoerari konponbidea emateko irtenbide bakarra, denak etxean, gurekin eta aske egotea.\nBide batez, gure poza adierazi nahi dugu duela astebete jaso genuen David Urdin iheslari politiko ohiaren askatasunaren albisteagatik, kondena larri baten arriskua saihestuta kalean baitago egun. Hala ere, oraindik 28 iheslari politiko eta zortzi deportatu politiko ditu Euskal Herriak. Konponbide garaia da, ez konponbidea katramilatzekoa. Guztiak etxean eta aske behar ditugu, eta horregatik, ezin dugu onartu Auzitegi Nazionalak itzultzea nahi duten iheslariei oztopoak jartzen jarraitzea. Alde batera utz dezatela behingoz mendekuzko jarrera errepresiboa.\nGaurkoan Aitor Elortza gogoratu eta omentzen dugu, eta bide batez, gaurko eguna errefuxiatu eta iheslari politikoen nazioarteko eguna dela kontuan izanda, arrazoi politikoengatik euren herritik alde egitera behartuak izan diren pertsonei gure babes osoa eskaini nahi diegu. Eta nola ez, jazarpenaren, torturaren eta heriotzaren beldurrez ihes egin behar izan duten euskal herritar guztiei gure aitortza eta errekonozimendua eman nahi diegu. Urte guzti hauetan zehar izan duzuen duintasuna eta kemena borrokan jarraitzeko erregaia izango dira, ez izan zalantzarik.\nGora munduko eta Euskal Herriko errefuxiatu, iheslari eta deportatu politikoak!


Ekitaldiz betetako Abenduko Kultur Egunak ate joka dituzte Igantzin. Noticias de Navarra\nEkitaldiz betetako Abenduko Kultur Egunak ate joka dituzte Igantzin\nEuskara batzordeak egitarau zabala prestatu du abenduaren 6tik 10era arte\nAitor Arotzena - Martes, 5 de Diciembre de 2017 - Actualizado a las 06:10h\nJesus Mari Sein da ortziralean emanen den ‘Azken saskia’-ren protagonista.\nigantzi- Euskara Batzordeak antolatutako Abenduko Kultur egunekin hasteko, asteazken arratsaldean motibazio tailer bat eginen da. Ba-tzordearen aspaldiko kezka da Igantzin euskara lehen baino gutiago erabiltzen dela, herritar ia guziek euskaraz jakinda ere egoera anitzetan ez dutela erabiltzen. Kezka hori herritar gehiagorekin konpartitzeko helburuarekin, tailer hau antolatu dute. Tailerra UEMAko teknikariek gidatuko dute, eta Baratzondon eginen da, 16.00etatik 18.00 arte. Interesa duen guziak parte hartzen ahal du, baina komeni da aitzinetik batzordeko norbaiti abisatzea.\nOrtzegun arratsaldeko 7etan, Eskolzarren, Bide eginez. Nafarroako Ikastolak 1969tik 1991 arte. Igantziko Ikastola solasaldia eskainiko du Juan Luis Larrazak. Larrazak oraintxe argitaratu du Bidea eginez liburua, eta bertan kontatzen du Nafarroako ikastolen lehen 22 urteetako ibilbidea. Akaso igantziar aunitzek ahantzia izanen dute, baina bertan ikastola izan zen, 1991. urtean sare publikoan sartu zen arte. Ikastola ttiki haren nondik norakoak oroitaraziko ditu Larrazak.\nGaueko 10etan, berriz, Mugaldekoak taldearen kontzertua izanen da, Baratzondon. Talde beratarrak bere azken diskoa, Galdemoduen trilogia, aurkeztuko du.\nSaskiari omen Ortzirale eguerdian kantu poteoa izanen da Mitxelena aita-semeekin, herriko elkarte eta ostatuetan.\nArratsaldea, berriz, saskiari omen egiteko izanen da. Badira hamabortz urte herriak omenaldi bikaina egin ziela herriko saskigileei eta, orokorrean, saskigintzaren lanbideari. Garai hartan oraindik zenbait saskigile lanean ari ziren, baina gaur egun Igantzin dagoeneko inor ez da lan horretan ari. Horregatik, batzordeak berriz saskigintzarekin lotutako zenbait ekitaldi antolatu ditu, denak Baratzondon.\nArratsalde guzian saskia egiteko tresnen erakusketa izanen da, eta duela hamabortz urte egindako argazkiak ere ikusgai izanen dira. 4.00etan haurrentzako saskigintza tailerra izanen da. Jesusmari Garberekoa arituko zaie saskia nola egin irakasten.\nOndotik. 18.00etan, Azken saskia dokumental laburra eskainiko da. Oier Fuentesen dokumental honek Euskal Herrian, Espainian, African, Errusian nahiz Quebec-en egindako festibaletan parte hartu du, eta hainbat sari jaso ditu. Hamar minutuko dokumental honetan, Jesusmari Sein agertuko zaigu, gaztainarekin saskiak lehengo eran egiten zituen azken nafarra. Ikus-entzunezko honetan bere ofizioa eta bizitzaren errepaso bat egiten da, eta bere azken saskia egiten ikusten da, ogibide honen desagerpenaren arrazoien inguruko hausnarketa bultzatuz.\nEguna goxo akautzeko, Biltokin opil jatea izanen da, 18.30etik aitzinera.\nLarunbat arratsaldeko 4etan hasita eta eskolan bertan, haurrentzako perkusio tailerra izanen da, Zo-zongó taldearekin, eta ondotik batukada emanaldia eginen dute herrian barrena. Nola ez, akabailan haurrentzako berendua ere izanen da. 21.00etan, helduentzako antzerki emanaldia izanen da Baratzondon. Ramon Agirre eta Inazio Tolosa aktoreek Putinen guardasola antzezlana eskainiko dute.\nKultur egunei akabaila emateko, igandean 12.00etatik aitzinera herriko dantza taldearen emanaldia izanen da, herrian barrena.


Abortua hiltzea da beti Espainiako Apezpikuen Batzarraren esanetan • ZUZEU\nAbortua hiltzea da beti Espainiako Apezpikuen Batzarraren esanetan\nGurutzea, by Manu gomi, Flickr\nApezpikuen Batzarraren txostenaren arabera haurdunaldiak ezin du sekula gaixotasuna izan, beraz, osasun arazoak eragin baditzake ere, abortatzea ez da sendatzea, baizik eta erailtzea. Horrela “bizitzeko eskubidearen” alde diputatu katolikoei eta abortatzeko aukeran pentsatzen duten hiritarrei oharra igorri die: “Bere sinesmenarekin koherentea den katolikoak ezin du lege hau onartu edota alde bozkatu. Arrazoiak agintzen duena aintzat hartzen dutenek ere ez”.\nEspainiako legediaren arabera abortua delitua da hiru kasutan izan ezik: salatutako bortxaketa baten kasuan, fetuak arazo físiko edo psikiko larriak izan ditzakeela sumatzen denean, eta haurdun dagoen emakumearen bizia arriskuan dagoenean, edo arazo fisiko edo psikiko larriak eragiteko aukera sumatzen den kasuetan.\nLegea aldatzeko prozesu luzea\nAbortuaren legearen eztabaidak urteetan zehar harrotu ditu hautsak 1998an kongresuan legea aldatzeko prozesua ez zen martxan jarri, aurka zeudenek botu bategatik irabazi zutelako. PSOEk, legea aldatzeko hauteskundeak irabazi beharko zituela zioen, baina 2004an boterera itzultzean ez ziren antza esandakoaz gogoratu. Badirudi, Zapaterok bere programaren 100. orrian jarri zuena ahaztu zuela: “Haurdunaldiaren borondatezko etenaldiaren eskubideari buruzko legedia aldatuko dugu”.\nBadaezpada ere, 2008ko hauteskunde programan abortuaren aipamen oro ezabatu zuten baina iaz heldu zion PSOEk azkenik hamar urte lehenago agintuakoari. Dekretu edo erreforma baten ordez, abortuaren lege berri bat egingo zuela azaldu zuen Bibiana Aido berdintasun ministroak. Europako hainbat herrialdetako legediaren antzera, epekako sistemaren aldeko apustua egin zuten.\nAzkenik, maiatzaren 15ean, Espainiako Ministroen Kontseiluak abortuaren legearen erreforma jasotzen duen lege aurreproiektua onartu du, hasieran iragarritako proiektutik nahiko urrun dagoena.\nBatzuentzat atzerakoia da erreforma eta abortua zigor kodetik behin betiko kentzeko eskatzen dute. Besteek aldiz, apezpikuen batzarrak edota PP eta UPyD alderdiek adibidez, 1985eko legea ez ikutzeko eskatzen dute. UPN-k legearen erreforma atzeratzeko zentsura mozioa aurkeztu zuen eta iragan asteartean bozketan porrot egin zuen.\nApezpikuen Batzarraren txostena abortuaren legearen istorio luzearen azken kapitulua da. Ikusteko dago erreforma aurrera aterako den edo ez. Baina agian eztabaida larriena, hainbat talde feministek salatzen duten bezala, jaio aurretik zaharkitua dagoen proiektua ez ote den eskuartean dutena.\nabortua, abortuaren legea, apezpikuen batzarra\nZugaz.com abian da, gaztetxoen sare sozialetarako tresna\nPolizia espainiarra etorkin senegaldarra bortizki atxilotzen


Asier Etxeandiak jasoko du 2019ko Serantes Saria VII. Santurzine jaialdian - Deia\nAsier Etxeandiak jasoko du 2019ko Serantes Saria VII. Santurzine jaialdian\nSariak Aktore bilbotarra zinean, antzerkian, telebistan eta musikan egindako ibilbide “ausarta” aitortzen du\nEl artista bilbaino Asier Etxeandia Jose Mari Martínez\nEl artista bilbaino Asier Etxeandia\nBILBAO. Asier Etxeandia (Bilbo, 1975) aktore eta musikariak, kultura-munduko arlo askotan dabilenak (zinea, antzerkia eta musika), jasoko du Santurtziko film laburren Jaialdiko, SANTURZINE, 2019ko Serantes Saria. Bilboko antzezleari urriaren 19an, larunbata, egingo zaio omenaldia jaialdiaren itxiera-galan, proposamen ausartez betetako ibilaldia aitortzeko.\nNahiz eta Asier Etxeandia gaztetan interpretazioa ikasten aritu zen Euskadin, Madrilera joan zen arte ez zuen antzezle lanik lortzen hasi. 26 urte zuela, 'Un paso adelante' telesaiorako aukeratu zuten, eta horrek ospea ekarri zion. Hala ere, eta ondoren izango zuen ibilbidea iragarriz edo, lana uztea erabaki zuen bestelako proposamen ausartago batzuk bilatzeko.\nHorietako bat 'Cabaret' musikala izan zen, zeinean ikus-entzuleak estu hartzen zituen pertsonaia bihurria antzeztu baitzuen bi urtez. Hortik, 'El infierno', 'La divina comedia' eta 'El sueño de una noche de verano' antzezlanetara heldu zen, bai eta 'La mirada violeta' filmean debutatzera ere.\nHurrengo hamarkadan, Etxeandia paper txikiz betetako ibilbidea egiten joan zen adore handiz. Pedro Almodovarrek begiz jo zuen eta 'Los abrazos rotos' filmerako hartu zuen. Telebistan, 'Herederos' eta 'Los hombres de Paco' saio berrietan ibili zen eta antzerkian arrakasta handia lortu zuen 'El intérprete' lanari esker.\nHorrenbeste saiatzeak eta 'Velvet' eta 'Velvet colección' bezalako saioetan parte hartzeak egoera hobeezina ekarri dio telebistan, bai eta zinematografia-industrian gero eta garrantzi handiagoa izatea ere. 'La novia' filmean Goya sarirako izendapena jaso ondoren, antzezle bilbotarrak lehen filma estreinatu du protagonista gisa, 'Sordo', eta Hollywoodeko alfonbra gorria zapal lezake Almodovarren 'Dolor y gloria' filmari esker.


Besteen zapatak - - Tolosaldeko ataria\nNatalia Garmendia 2018-12-16 20:26\nGure arazoak beti dira garrantzitsuenak geuretzako, eta nik uste denok pentsatzen dugula era horretara, nahiz eta askotan, gure problemak besteenak baino xumeagoak izan, baino gureak dira, eta garrantzitsuenak dira.\nKrisi garaietan, gu baino okerrago bizi direnak behar ditugu gure bizitza nolakoa den konturatzeko, ez daukagu nahikoa gure etxean daukagunarekin, besteen etxeak behar ditugula dirudi geurea kalibratzeko.\nAskotan gertatzen zaigu gertu dauzkagun gauzak ez zaizkigula behar bezain onak iruditzen, edo besteek dauzkaten gauzak gureak baino askoz ere hobeagoak iruditzen zaizkigula. Egiten ez dugun ariketa bat da besteen zapatetan jartzearena, eta harrituko ginateke zenbat zapata desberdin dauden, eta seguruena, gureak ez ziren okerrenak izango.\nBesteen ikuspuntuak ezagutzen saiatzea, askotan erosoa ez den arren, onuragarria litzateke eta ikuspuntu askotarikoak aberastu egiten gaitu. Noizean behin, momentutxo baterako bada ere, besteen oinetakoetan sartu beharko ginateke, eta oinetako horiekin egiten diren pausoak ibili.\nAkaso orduan, konturatuko ginen gure zapatak nolakoak diren, eta haien balioaz konturatuko ginateke.


Zumaiako negozioen agertokia izateko sortu dute Zumaian Bai atari digitala - Zumaia - Baleike.eus\nZumaiako negozioen agertokia izateko sortu dute Zumaian Bai atari digitala\nDorleta Agiriano Lai 2021-06-01 16:15\nPlataformak Zumaiako "merkataritza-, ostalaritza- eta zerbitzu-enpresa guztien informazioa biltzea" da udalaren eta Gerturen asmoa. Online erosketak egiteko atal bat ere izango du atariak.\nPrintzipioz, ekain bukaerarako egongo da erabilgarri Zumaia Bai plataforma digitala. Zumaiako Udalak, Gertu Zumaiako merkatarien elkarteak eta Gipuzkoako merkatari eta ostalarien elkarteak jarri dute martxan proiektua, eta "herriko komertzio eta enpresa txikien erakusleiho birtual" bilakatu nahi dute. Atari hori "Zumaiako merkataritza-, ostalaritza- eta zerbitzu-enpresa guztien informazioa bilduko duen plataforma bat" izatea da sustatzaileen helburua, eta Internet bidez erosketak egiteko atal bat ere egongo da erabilgarri.\n"Saltoki txikiei bultzada emateko" eta "COVID-19ak sektorean eragin dituen kalteak arintzeko" hitzarmen bat sinatu dute udalak eta Gertuk, eta horren emaitzetako bat da Zumaia Bai plataforma. Guztira 90.000 euro bideratuko ditu udalak, eta atari digitalaz gain, erosketa bonuen kanpaina berria eta "bestelako kontzientziazio kanpainak" abiatuko dituzte.\nIzen-ematea zabalik hilaren 20ra arte\nAtari digitalean parte hartu nahi duten negozioek izena eman beharko dute, eta argitu dutenez, ez da beharrezkoa Gertuko kidea izatea. Eskaera egiteko, izen-emate orria bete eta posta elektroniko bidez bidali behar da, zumaiaelkartea@gmail.com helbidera. Turismo Bulegoan ere aurkeztu ahal izango dira eskaerak.\nUdalak jakinarazi du, bestalde, "online munduan aritzeko formakuntza pertsonalizatua jasotzeko" aukera izango dutela komertzio horietako kideek.


Euskal Autonomia Erkidegoko kontsumitzaileek euromilioien zozketari buruzko telefono-eskaintza engainagarriez ohartarazi dute | Consumer\nEuskal Autonomia Erkidegoko kontsumitzaileek euromilioien zozketari buruzko telefono-eskaintza engainagarriez ohartarazi dute\nDatu pertsonalik edo banku-daturik ez ematea gomendatzen dute, eta ez fidatzea dagozkien sariez, ezertan jokatu gabe.\nEuskal Autonomia Erkidegoko Kontsumitzaileen eta Erabiltzaileen Erakundeak (EKA/OCUV) ohartarazi du Euromillones zozketari buruzko “eskaintza engainagarriak” daudela telefonoz. EKA/OCUVk herritarrei gomendatzen die telefonoz ez ematea datu pertsonalik edo bankuko daturik, eta ez fidatzea dagozkien sariez ezer jokatu gabe eta, gainera, aldez aurretik kopuru jakin bat ordaindu behar izatea.\nElkarte horrek azaldu duenez, telefono dei baten bidez, egokitu zaion linearen titularrari ostiralero ospatzen den Euromillones zozketaren 40 txartel zozketatuko zaizkio. Horiek lortzeko, une horretan egiten diren galdera erraz batzuei erantzun behar zaiela eta 48 euro ordaindu. Era berean, banku-kontuaren zenbaki bat eskatzen da lehen ordainketa egiteko eta, zozketan sariren bat izanez gero, geroago sartzeko.\nEKA/OCUVk dio Gasteizko bulegoak dei horietako bat jaso zuela, eta, ustez iruzurra edo publizitate engainagarria izan zitekeela susmatzen zuenez, enpresaren datuak eskatu zituen (Palma de Mallorcan du egoitza), dagozkion egiaztapenak egiteko.\nEuskal elkartearen arabera, enpresa honek jokalari-talde baterako parte-hartzaileak erakarri nahi ditu, “erabat zoritxarrekoak, nahasiak eta etikoki gaitzesgarriak diren” praktiken bidez. “Ez dugu zalantzan jartzen enpresaren legezkotasuna, baina eskatzen dugu kudeaketa egindakoaren guztiz aurka egiteko”, dio.\nGogorarazi dio enpresari berak eman behar diola “bere jarduerari buruzko informazio zehatza eta fede-emailea”, eta kontu korrontearen zenbaki bat eman behar duela “pertsonek nahi dituzten kopuruak uzteko” eta “alderdien arteko hitzarmena zein baldintzatan garatuko den zehaztu behar duela, hala nola, baldintza orokorrak atzera egiteko klausularekin, kontratuaren epeak, zenbatekoak, bermeak, etab.”.\nengainagarri euro milioi ofertas-eu


Gizartea Archives - Page 3 of 4 - 27 zapata\nKezkatuta gaude gure ikasleak batxilergora zein mailarekin iritsiko. Kezkatuta selektibitatea nola egingo. PISAn zein puntuazio aterako. Ebaluazio diagnostikoak asetuko dituen gurasoak, ikasleak, gu. Beti ari gara curriculuma nola beteko. Horren arabera baino ez da neurtzen gure lanaren balioa. Ahaztuta etenik […]\nBob esponja ikusiko du aurrena, Pepa txerriaren kapituluren bat gero, Doraemon buru potolor astuna ere ez da faltako. Eta orduerdi pasatzerako sofak irentsiko du telebistako hipnosira. Pertsona izateari uzteraino. Olentzerok ekarritako ehun eta berrogei jostailuek ez dute erakarriko. Giza arimak […]\nAitor dezagun Irakasleak ondo bizi gara. Bueno ez. Irakasleak oso ondo bizi gara. Zu adibidez, irakasle, zertaz kexatzen zara? Gabonak, aste santuak, udara… Ei! Aurten nora joango zara oporretara? Beti bezela, entzungo dugu guregatik esaten dutela… Irakasleak! Zuek bai bizi […]\nAita izatekoa nintzela jakin zutenean, zorionak eman bezain azkar esan zidaten askok aprobetxatu orain, gero ezingo duk-eta lorik egin. Orain, aita izan berritan esaten didate aprobetxatzeko aitatasun baimena duzula, lanera bueltatzean hasiko omen dira komeriak eta komediak parkeetan umearen atzetik […]


Balizko itunak: Pedro Sanchezen aukerak gobernatzeko | EITB Hauteskunde Orokorrak\nBalizko itunak: Pedro Sanchezen aukerak gobernatzeko\nPSOEk gehiengoa lortuko du ezkerreko alderdiekin eta nazionalistekin bat eginez gero, baina Ciudadanosekin ere izan dezake.\nPablo Iglesias eta Pedro Sánchez. EFE\nPSOEk hauteskunde orokorrak irabazi ditu, 123 diputatu lortuta, eta ezkerreko indarrekin eta abertzaleekin gobernatzeko aukera du; izan ere, PPk hondoa jo du. Alderdi Popularrak bere historiako emaitzarik txarrenak lortu ditu, 71 diputatu galduta. Guztira, aurreko hauteskundeetan baino 66 eserleku gutxiago eskuratu ditu.\nPSOEk EAJren sei eserlekuak beharko lituzke gehiengoa izateko, eta baita beste alderdi txiki batzuenak ere, ERCrenak, besteak beste. Inbestidurarako, ERCko 15 diputatuen babesa beharko du, presidentea aukeratzeko giltza izan baitezake, hautagaia babestuz edo bigarren itzulian abstenituz.\nEra berean, PSOEren eta Ciudadanosen arteko itunari ateak zabalik utzi dizkio emaitzak; izan ere, 179 eserleku batzen dituzte (176 behar dira gehiengo absolutua izateko). Hala ere, Albert Rivera Ciudadanoseko buruak aukera hori baztertu du hauteskunde gauean bertan. Batuketak emanez gero Riverak iritziz aldatu zezakeela pentsatzen zutenei horrela erantzun die, alderdiko zuzendaritzak Sanchezekin ez hitzartzeko otsailean hartutako erabakiari jarraituz.\nAitzitik, Riverak oposizioko buruzagitza bere gain hartu du, PPren gainbeheraren ondotik. Izan ere, Ciudadanos PPrengandik 9 eserlekutara gelditu da.\nBeste edozein aukera osatzeko, Unidas Podemos beharko luke, baina ez litzateke nahikoa izango; izan ere, PSOEk eta Unidas Podemosek 165 ordezkari batuko lituzkete. Hala ere, oraindik beste 11 diputaturen babesa beharko lukete.\nPSOE (123), Unidas Podemos (42), EAJ (6), Coalicion Canaria (2), Compromis (1) eta Kantabriako Alderdi Erregionalistaren (PRC) artean 175 ordezkari dituzte, gehiengo absolututik batera.\nSanchezek katalanekin negoziatu nahi ez badu, EH Bildurekin kontatu beharko du ezinbestean. PSOE (123), Unidas Podemos (42), EAJ (6), Compromis (1) eta Kantabriako Alderdi Erregionalista (1) elkartuta, 173ra iristen dira. Coalicion Canariarekin 175era helduko lirateke, gehiengo osotik batera. Kanariarrekin beharrean EH Bildurekin adostuz gero (4), 177ra iritsiko lirateke.\nBeraz, Ciudadanosekin itunik egiten ez badu, gutxienez alderdi independentista baten babesa edo abstentzioa beharko du Sanchezek gobernua osatzeko.


Zabalgarbik ba al du bere 10. urteurrena ospatzeko arrazoirik? | Ekologistak Martxan\nEstás en: Inicio » Ekologistak Martxan » Euskal Herria » Bizkaia » Zabalgarbik ba al du bere 10. (...)\n2015-ko Urria, Egilea Bizkaia | Visitas: 1585\nEkologistak Martxanentzat berriz, hondakinen tratamendu eta kudeaketarako bestelako sistemak martxan jarri ahal izateko galdutako 10 urte izan dira hauek; ingurugiroa, osasuna eta europear ingurumen-araudiarekin bat datozen sistemak, hain zuzen ere. 10 urte Bizkaian hondakinen errausketa sistema baino aukera gehiagorik gabe, lurralde hau hiri-hondakin solidoen (HHS) birziklatzea %40ko portzentaiean kokatuz, hori zenbakietan tranparik egin ez bada behintzat. Europear Batasunak 2020rako eskatzen duen %50etik urrun eta 2030erako gomendatzen duen %70etik oso urrun. Bilboko Udalak, berriz, 10 urte galdu ditu bilketa selektiboan, eta euskal hiriburuen artean azkena da...\nZabalgarbik hondakinak behar ditu. Zertarako eta zergatik birziklatu eta aprobetxatu?\nAzken urteotan Ekologistak Martxanek publikoki salatu du Zabalgarbiko hondakinen tratamendurako instalazioak eragin handia duela ingurumenean, hondakinak modu ez eraginkor batean balioztatzen dituela eta gainera ekonomikoki ez dela iraunkorra.\nHonako salaketa zehatz hauek egin ditugu:\nEuskal Herrian, negutegi efektuko gasen isurtzailerik haindienen artean bosgarrena da Zabalgarbiko errauste planta, datu ofizialen arabera, eta hirugarrena jatorri biogenetikoko CO_2 -a ere kontuan hartzen duten isurketa errealei erreparatzen badiegu.\nZabalgarbik egiten duen hondakinen balioztatze materiala oso txikia da, txatar metalikoak baino ez baitira aprobetxatzen. Errausten diren hondakinak selektiboki jaso eta modu egokian landuko balira birziklatze instalazioetan balioztatze maila askoz ere handiagoa litzateke.\nZabalgarbin egiten den errausketak zepa asko sortzen du (urtean ia 45.000 tona) eta Bizkaiko Foru Aldundiak baieztatzen duenaren kontra, zepa horiek ez dira birziklatzen, eta hondakin ez-arriskutsuko zabortegi batera botatzen dira. Momentu honetan zalantza daukagu Zabalgarbi martxan hasi zenetik sortutako izaera arriskutsuak izanik ez ote diren, eta agian hondakin arriskutsuko zabortegi batean tratatuak izan beharko zuten.\nZabalgarbin errausten diren hondakinen balioztatze energetikoa, errauste-labearekin integratuta dagoen gas naturaleko ziklo konbinatu baten bitartez egiten da. Zabalgarbiko hondakinen balioztatze energetikoak, ezinbestez, hondakinen beroa erabiltzen duen sorkuntza elektrikoaren sistemaren funtzionamendua eskatzen du. Informazio iturri desberdinetatik jasotako datuek azalarazten dutenaren arabera, azken urteotan Zabalgarbik ez du sorkuntza elektrikorik erabili hondakinak erraustu dituen denbora luzean (hiru hilabete baino gehiago 2013an eta gutxienez hilabete bat 2014an). Epe horietan erraustutako hondakinak ezin dira energetikoki balioztatutzat hartu.\nZabalgarbin sortutako elektrizitatearen frakzio handi batek gas naturalean du jatorria (%70 inguru). Gainontzeko %30 erraustutako hondakinei dagokie, beti ere labea hondakinak errausten baildin badago, eta bertatik datorren beroa sorkuntza elektrikoaren unitatera iristen den bitartean. Izan ere datuek azaltzen dutenaren arabera, urte batzuetan Zabalgarbiren sorkuntza elektrikoko orduak gehiago izan baitira, errausketa-labearen funtzionamenduarenak baino. 2006an lurrun-turbinak izandako matxurak ere hondakinen energia inola ere ezin aprobetxatzea suposatu zuen denbora luzean. Hala eta guztiz ere instalazioak elektrizitatea sortzen jarraitu zuen gas naturaleko turbina bakarrik erabiliz.\nAurrekoak ez luke garrantzirik izango – gas naturala errez elektrizitatea sortzea ez dago debekaturik- , ez balitz Zabalgarbi bere hastapenetatik Erregimen Bereziaren hobariak jaso dituelako, urte batzuetan 17 milioi euro baino gehiago eskuratuz. Hobari edo sari horiek %70ean gas naturaletik sortzen den elektrizitateari esker jaso izan dituzte – eta 2006an ziur aski erraustutako hondakinak erabili gabe, lurrun-turbina matxuratuta baitzegoen-, eta gure inguruko ziklo konbinatuek dituzten efizientzia maila baino askoz ere baxuagokoa izanik (portzentajezko 10 puntu baino gehiago). Ekologitak Martxanetik zalantzan jartzen dugu hobari edo sari horien eskuratzea zilegia ote den; gutxienez horren berri ematea eskatzen dugu, eta batipat Zabalgarbiko hondakinen errausketak dakarren benetako kostua kalkulatzeko orduan kontuan hartzeari premiazkoa deritzogu.\nGai horiek guztioriek publikoki salatu dira. Bai Bizkaiko Foru Aldundia, bai Eusko Jaurlaritza, gaiok argitzera deituak izan dira, informazio-eskaeren bitartez. Administraziook dira, gainera, Bizkaiko hiri-hondakin solidoen kudeaketaren arduradun Euskadiko industria planten ingurumen kontrolaren arduradunak. Gogora dezagun, bestalde, Bizkaiko Foru Aldundia Zabalgarbiren %30aren akzioduna dela, eta Eusko Jaurlaritza Zabalgarbiren sustatzaile eta akzioduna ere izan dela, EVEren bitartez.\nBizkaiko Foru Aldunditik eta Eusko Jaurlaritzatik azken hileotan eskuratutako erantzunek ez digute Zabalgarbiren jardueraren inguruan genituen zalantzak argitzen lagundu. Horregatik, dei egiten diegu Bizkaiko Batzar Nagusietako eta Eusko Legebiltzarreko talde politikoei, gobernuaren jardunaren kontrolean duten ardurari ekin diezaioten eta gobernuak interpela ditzaten, honako gai hauei dagokienez:\nErrekuntza-zepen sei hileko karakterizazioak, Zabalgarbiren Ingurumen Baimen Bateratuaren (IBB) D.5.2. a) atalaren lehen paragrafoa bete beharko dutenak. Gure ustez, karakterizazio horiek ezinbestekoak dira Zabalgarbin sortutako zepak hondakin ez-arriskutsutzat jo behar diren ala, ostera, hondakin arriskutsu gisa kudeatu beharrekoak diren ebazteko. Susmatzen dugu -eta horretarako arrazoiak baditugu- karakterizazio horiek ez direla existitzen.\nOndokoen funtzionamenduaren ordutegi-erregistro zehatzak, martxan egon diren urte guztietakoak: labe-galdara (1. fokua IBBn), berreskuratze-galdara (2. fokua) eta gas-turbinako eta lurrin-turbinako elektrizitate-sorkuntzak. Hartara, argitu ahal izango da erraustutako hondakinak balorizazio energetikoz erraustu diren, eta elektrizitate-sorkuntza erraustutako hondakinen balorizazio energetikoz egin den. Gure aburuz, Zabalgarbiren IBBren Ingurumen Zaintzako Programan sartuta egon behar da informazio hori guztia, D.9.2 f) puntuaren aplikazioan (besteak beste).\n436/2004 ED, 661/2007 ED eta 413/2014 EDren aplikazioz Zabalgarbik jasotako hobariak. Erret Dekretu horiek energia-iturri berriztagarrietatik, baterako sorkuntzatik eta hondakinetatik eratorritako energia elektrikoaren sariak arautzen dituzte.


Zu hemen zaude: Errebotea Amasa-Villabonan Joko Zuzenak Errebotea Pertsonaiak\nJuanito Garmendia, "Tximela" ezizenez ezaguna, bere anaia Blasi erreleboa hartuz hasi zen xaxalari lanetan. Arestian aipatu denez, bere aita zena ere badirudi horretan aritua zela noiz edo noiz.\nVillabonak erreboteko 5 bat talde zituen garaian izan ziren bere lehen partidak, orduan txapelketa desberdinak baitzeuden bai herriko taldeen arten nola kanpokoekin. Horrenbeste partida egon izanak horiek astean zehar jokatzea ekarri zuen, eta orduan hasi zuen Juanitok bere xaxalari bidea.\nHasieran Beñaranekin txandakatu ohi zen, baina laster pasa zen Villabonan jokatzen ziren partiduetako xaxalari ofizial izatera. Ahots paregabea zuen. Partidak kantatzen zituenean Erreboteko Plazan, kale Berritik entzuten zitzaion. Juanito "Tximela" azken urtetan Villabonan erreboteko partida gehien kantatu dituen pertsona izan da, eta zeregin horretan urte gehien aritu den xaxalaria, ia hil arte jardun baitzuen.\nBehar Zana K.E. elkarteak lan hori aitortu nahi izan zuen 2003an omenaldia eskainiz eta ohorezko bazkide izendatuz.\nBlas Garmendia Armendariz\nBlas Garmendia 18ren bat urterekin hasi zen erreboteko xaxalari lanetan. Badirudi bere aita Agustin ere aritua zela noizbait errebote partidaren bat kantatzen, etxetik zetorkion beraz afizioa.\nBere lagun koadrila (José Ignacio Santamaria, Andoni Vidaurre, Juantxo Arrillaga eta Jesús Mª Beristain) errebotean jokatzen hasi zenean, 60. hamarkadan edo, bera partidak kantatzen hasi zen. Orduan xaxalari ofizial bat bazen, Ignacio Aya. Ondoren, Moisés Barbé aritzen zen xaxalari gisa, Amelburu dentistarekin txandakatuz, azken horrek k/ Nagusia 41.eko balkoitik kantatzen zuelarik, bozgorailurik gabe, egun berezietan (San Inazio…). Blas ondoren hasi zen.\nSantamaria, Vidaurre, Arrillaga eta Beristainek osatutako taldeak, Blasekin batera, Behar Zana elkarteko zuzendaritzarekin desadostasunen bat izan zuen, eta denboraldi batez elkartetik kanpo egon ziren. Kale Nagusiko 31.ean zegoen "Exekiel" tabernan biltzen ziren. Izena ere jarri zioten taldeari: "Behar Dana". Cruz Martínez jaunak Behar Zanako lehendakaritza hartu zuenean egin zituzten pakeak eta Elkartean sartu ziren berriro. 1961. urtea zen.\nPlazagizon adeitsua izanik, Blas era bat integratu zen taldean. Orduraino xaxalaria ez zen inoiz jokalariak gonbidatzen zituzten bazkari ofizialetara joaten, baina Blasek tradizio hori apurtu egin zuen eta gonbidatua izaten zen bai etxean nahiz kanpoan (Zubietan, Ainhoan, Hazparnen…) jokatzen zutenean. Taldeko beste bat zen.\nBlasek zuen egonezinak bultzatuta, frantses eran kantatzen ikasi zuen (doinuarekin), eta noiz edo behin Iparralden ere kantatu izan zuen.\nGarai hartan partida gutxi egon ohi zen, baina iritsi zen une bat Villabonak 5 talde zituena, eta orduan herriko txapelketa, Doneztebeko talde batekin… beste txapelketak lehiatzen hasi ziren. Astean zehar ere jokatzen ziren partidak eta ondorioz une honetan bere anaia Juanitori eman zion erreleboa.\nBlasek udaletxeko balkoitik ere eman zituen erreboteko partidak egun berezietan (Santio jaiak), bere anaia Juanito xaxalari lanetan arituz plazan. Behar Zana elkartean kiroletako delegatu izan zen 1971. urtean, eta presidente izendatu zuten 1972.ean. Konpromiso handiko gizona, kargu desberdinak bete zituen bere bizitzan zehar:\nBehar Zana K.E. elkarteko presidente (1972)\nVillabonako Udaleko zinegotzi (1967-1973; 1983-1987)\nJesusen Bihotza Ikastolako Zuzendaritza Batzordeko presidente (1978-1980)\nGipuzkoako Batzar Nagusietan Batzarkide (1983-1991)\nVillabonako Jubilatuen Elkarteko Presidente (1996-1998)\nXX.mendean, erreboteak izan zuen suspertzaile eta babeslerik handienetakoa Teodo Hernandorena zizurkildarra izan zen. Zizurkilen jaioa 1898.urtean, txikitatik bizi izan zuen errebotea eta errebotearen inguruko giroa. Jokalari, xaxalari, antolatzaile, suspertzaile...Ikaragarri maite zuen. Jose Treku eta beste lagun batzuekin batera Errebote Zabalkunderako Euskal Elkartea sortu zuen 1930ean, eta lan handia egin zuten Gerra Zibilak erakunde hori eta bere lana hankaz gora jarri zuen arte; besteak beste, errebotearen arautegia argitara eman zuten liburuska batean 1932.urtean eta Donostian Maitena plaza berria eraikiarazi zuten, urte berean. Gerra ostean bere zaletasuna Iparraldean gozatu zuen urte luzez, eta Hegoaldera itzuli bezain laster, 70eko hamarkadan ia desagerturik zegoen errebotea suspertzen hasi zen, bereziki Gipuzkoako Beterrin eta Nafarroako Baztango herrian.


Diru zakarrak bihotzik ez du - Erran.eus\nDiru zakarrak bihotzik ez du\nMikel_Taberna 2017-04-15 07:00 Iritzia Bortziriak Bera\nBertze manera batean erakutsi diote atea. Erran diote lanpostua tokiz aldatu behar diotela, eta heldu den astetik aitzinera enpresa beraren Madrilgo faktorian hasi beharko duela. Nagusiek ez dute botako gure laguna.\nGure abesbatzan ezagutu dugu Elena. Hagitz ongi kantatzeaz gainera, beti umore onez egoten da. Suerte pollita dugu horrelako lagunak ondoan izatea. Azkeneko hilabete honetan, ordea, diferente ikusi dugu. Broma guttiago, eta bere baitara bildua bezala denbora guzian. Ez genekien zer zuen, baina ez ginen atrebitzen sobera galdetzera. Hondarreko, berak kontatu digu: problema koxkorra sortu zaio lantokian.\nHogei urterekin hasirik, hogeita sei urte eman ditu jakiak prozesatzen dituzten fabrika batean. Gogor, baina, zer nahi duzu, baita gustura ere.\nIruñe ondoan plantatua dagoen industria horrek Espainiako bertze zenbait tokitan ere baditu lantokiak. Eta orain, negozioa itxuraz ongi samar joanagatik, langileak despeditzen hasi dira. Langile zaharrenak kanpora bidaltzen ari dira, urte mordoxka eramaki dutenak. Elenak ikusi du nola joan diren banaka-banaka adio erraten bere lankide izan dituenak. Eta orain berari ailegatu zaio txanda.\nEz diote erran «fuera hemendik, ez zaitugu behar» edo «langile txarra zarelakoz ez duzu tokirik hemen» edo «sentitzen dugu, baina nahitaez bota behar zaitugu». Ez. Bertze manera batean erakutsi diote atea. Erran diote lanpostua tokiz aldatu behar diotela, eta heldu den astetik aitzinera enpresa beraren Madrilgo faktorian hasi beharko duela.\nNagusiek ez dute botako gure laguna. Elenak bere borondatez (izorra hadi, Piarres!) utzi beharko du lana, nahiz eta ez dakien bertze lanposturik harrapatuko duen inon, duen adinarekin eta oraingo panorama ikusirik. Eta ez du hartuko despeditu izatera eman beharko zioten ordaina. Horrelako gauzak egitea posible da gaur egun Espainian ditugun legeei esker.\nInbertsio fondo batek agintzen du Elenaren enpresan. “Fondo de inversión buitre” erraten diote gaztelaniaz. Inbertsioa egiten duen jendearen sosak gobernatzen ditu putre horrek. Ez dakit inbertitzaileek ote dakiten zer egiten ari diren euren diruarekin. Oroitzen naiz poetak erranaz: diru zakarrak bihotzik ez du. Kasu honetan ere balio du: batere bihotzik ez du, eta sobera dabil jende zuriaren esku beltzetan.\nBortziriak / Iritzia\nLegeak egitea eta betetzea


Obulazio - Wikipedia, entziklopedia askea.\nObulazioa obulu heldua obulutegitik askatzeko prozesuari deitzen zaio.\n2 Obulazioaren jatorria\n3 Obulazioa animalietan\nObulua obulutegiko Graafen folikuluan dago, eta hau irekitzen denean, handik askatu eta emearen ernalketa hodietara iragaiten da, Fallopioren tronparen hodietan zehar umetokiraino. Emakumearengan 28 egunez behin askatzen da obulua, emakumeak 12-15 bat urte dituenetik 45-50 bat urterekin obulu egitetik gelditzen den arte. Ernalketarik ezean obulazioaren ondoren hilekoa izaten da, eta obulua kanpora botatzen da.\nObulazioaren jatorria[aldatu | aldatu iturburu kodea]\nObulazioa hipofisiak isurtzen dituen hormona multzo baten eraginpean dago. Obulaziorik ez denean gonadotropinak, erradioterapia eta beste sendabide batzuk erabiltzen dira obulazioa eragiteko. Halaber, sexu hormonen bidez obulazioa eragotz daiteke.\nObulazioa animalietan[aldatu | aldatu iturburu kodea]\nObulazioaren maiztasuna desberdina da animalia batzuetan eta besteetan. Hala, saguetan eta arratoietan, adibidez, 4-5 egunetik behin izaten da. Bestalde, animalia batzuetan urte osoan izaten den bitartean, beste batzuetan emea arreske den aldietara mugatzen da: zakur emeek adibidez urtean bi aldiz izaten dute. Beste animalia batzuek, untxi eta katemeek adibidez, kanpoko eragile baten beharra dute obulazioa izateko, sexu harremana bera adibidez.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-11-04 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nBNF: 11932915g (data)


topic_facet:"Energia eta ura (Lanbide Arloa)" topic_facet:"Interpretazio grafikoa (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Energi eraginkortasuna eta eguzki energia termikoa (Heziketa zikloa). Goi maila"\nProposatutako gaia: Energia eta ura (Lanbide Arloa) Proposatutako gaia: Interpretazio grafikoa (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Energi eraginkortasuna eta eguzki energia termikoa (Heziketa zikloa). Goi maila\n4 Ekipamendu eta instalazio termikoak (Modulua) Energi eraginkortasuna eta eguzki energia termikoa (Heziketa zikloa). Goi maila Energia eta ura (Lanbide Arloa) 4 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 4 Instalazio termiko eta fluidodunen mantentzea (Heziketa zikloa). Goi maila Gehiago ... 4 Instalazioa eta mantenimendua (Lanbide Arloa) 4 Instalazioak muntatzeko prozesuak (Modulua) 4 Instalazioen irudikapen grafikoa (Modulua) Interpretazio grafikoa (Modulua) 4 Lanbide Heziketa 4 Mekanizazioa (Heziketa Zikloa). Erdi maila 4 Metal-eraikuntzak (Heziketa Zikloa). Goi maila 3 Fabrikazio-teknikak (Modulua) 3 Mantentze-lan elektromekanikoa (Heziketa Zikloa). Erdi maila 3 Metal Eraikuntzen Irudikapena (Modulua) 3 Soldadura eta galdaragintza (Heziketa Zikloa). Erdi maila 1 Fabrikazio mekanikoko diseinua (Heziketa zikloa). Goi maila 1 Fabrikazio mekanikoko irudikapen grafikoa (Modulua) 1 Makineriako Irudikapen Grafikoa (Modulua) 1 Metal Eraikuntzen Proiektuen Garapena (Modulua) Guztiak ikusi ... gutxiago ...


Kanta bakoitza garaipen bat • ZUZEU\nKanta bakoitza garaipen bat –\nBerri Txarrak taldeak etenaldi mugagabea eta Ikusi Arte izeneko bira iragarri zuenetik neurriz gaineko asalduraz bizi da zalea. Hamar hilabetez luzatuko den agurraren lehen atala abiatu berritan, Beude, Bilboko Kafe Antzokian izan da hirukotea, bi gauez. Bertako zimenduak eta gure gorputzak oraindik dar-dar direla, bart bizitakoa dakargu lerrootara; kanta bakoitzeko garaipen bat.\nAstearte eta asteazken buruzuri batean burutu arren, bi kontzertuok askoz aurretik abiatu zirela esan beharra dago, hasteko, ordu eta erdian agortu ziren sarrerak lortzeko Uribitartera arte luzatu zen ilaran edo, are, Nafarroa Arenarako bat lortzekotan ordenagailu aurrean blokeatuta emandako orduetan; horregatik, eta taldeak eskatu bezala, ospakizun erraldoi bat bihurtu zen zuzenekoa. Alta, zerbaitek esaten digu bertaratutako askorentzat ez dela taldea zuzenean entzungo duten azken aldia izango.\nGure aldetik, ezin esango dugu hasiera-hasieratik jarraitu dugunik taldea, eta zuzenean entzun ditugun guzti-guztietan txunditu gaituzten arren, Berri Txarrakek ez gauzka erabat pozoitua, metalaren aurkako txertoa nerabezaroan jarri ziguten-eta. Alegia, rock&roll-etik bigarren partea dugula maiteen, burua baino gerria astintzera zaramatzana. Laburtuz, oso gogorra egin zaigu saioa, Gezur bat mila aldiz jotzetik aurrera, bortitza. Gure burua zuritzen bukatzeko, esan publikoari taldeak eragiten dion zirrara (edo sukarra) aretoak ematen digula, gure kasuan Kafe Antzokiarekin dugulako lotura afektiboa. Gau berezietarako jantzita dagoenean, bart bezala, ez du parekorik.\nAlbia lorategira hurbildu ahala, kasik Sabin Etxearaino luzatzen den ilarak iragartzen digu berezia dela hitzordua. Ilaran, haurra amonarekin utzi duen lehengusina agurtu dugu; atarian, aspaldi ikusi gabeko bikote bat -neskak jada pijama jantzia zuen etxean, mutilak sorpresaz sarrerak dituela esan dionean-, eta Biarritzekoan egondako lankide ohiak. Jakin-minez dira guztiak, zirraraz. Areto barruan, euskal eszenako musikari batzuk aurkitu ditugu atzeko aldean, eta zale sutsuenak lehen ilaran irmo. Ematen du bateren batek bertan egin duela lo, astearteko argazkietatik ezagutu dugu-eta. Eskailerak ere argazkilariz lepo dira, Dena Flow, Eider Iturriaga, Pablo Cabeza… eta ez dago tokirik guretzako. Iragarritakotik ordu laurdenera agertu da hirukotea oholtzan, 21.45ean, eta hasi dira jo eta su!\nJo eta su, deabruak bezala, sekulako kalipuarekin. Gorka Urbizuk esana zuen, agur birako prentsaurrekoan, gehien gustatzen zitzaiena zuzenean jotzea zela, eta horrela frogatu du, alafede! Ikusi Arte birarako 80 kanta prestatu dituztela jakinarazi bazitzaigun, Kafe Antzokiko bi hitzorduetan 40 kantatik gora jo ditu hirukoteak, bi gauak Astrakoa bezala Beude-rekin hasi eta, kasik Katedral bat joz bukatuta. Gainontzeko setlist-a, oso-osorik ezberdina, taldeak bilbotar harrokeria harrotasunarekin gaur bertan iragarri bezala. Horretarako ere badira sare sozialak, ze demonio!\nAsteartean 21 kanta zeuden kanta zerrendan idatzita, eta 24 kanta asteazkenean, Beude baino ez amankomunean, kanta bakarra. Bart, zaleek bigarren aldiz oholtzaratzera derrigortu zuen taldea, eta beste hiru jo zituzten, tartean aurreko gauean jotako Katedral bat -bai, kontua errepikatzen ari gara, ondo uler dadin-. Honek, gure aburuz, taldeak duen sekulako gaitasunaz gain, aparteko zintzotasuna ere erakusten du, entzulearekiko; betiko zalea du buruan hirukoteak, eta bi gauetarako sarrerak lortu zituena pozik egongo da.\nKantak gorabehera, aparteko imintzio eta azalpenik gabeko gaua izan da, arnasa hartzeko betarik apenas utzi diguna, ezin grinatsuagoa. Argi joko ezin ikusgarriagoa lagun dutela -elurrezko superilargia bada kanpoan, izarrak dira barruan, tarteka gau oskarbiko izar-azpia irudi baitu-, hirukoteak alturitetara jolasteko plataformatxoa du aurreko aldean. Aizkora eskuan hartuta mikrora lotu samar dago Gorka -soinua ona da, baina estimatuko genuke ahotsa ozenago balego-, publiko artera sartu irtenak egitera ausartu bada ere. Bitartean, David eta Galder erasora ari dira, eta ez dira gau osoan gelditu, hori da hori astindua! Saka eta saka, une batean errailetatik ere irten zaie lokomotora, eta bateriaren pedala konpondu behar izan du Berri Txarraken talde tekniko arretatsuak.\nZein da gai\nOholtza mila bider zapaltzeak ematen duen eskarmentuarekin, arazo teknikoak Curt Cobain ahotan hartzeko baliatu ditu Gorkak, otsailaren 20koa baitzen, eta Heart-shaped box kantaren hasiera joz Nirvanari keinua egiteko. Aurretik, Joxeangel Irigaraiz ere oroitu da Urbizu, berak egiten baitzituen, aspaldiko sasoietan, Kafe Antzokiko kontzertuen aurkezpenak. Guk lausoa dugu oroimena, baina gure aldamenean bada Lekunberriko taldeak lehen aldiz bertan jo zuenekoaz akordatzen denik: “Judast Priest-en bertsio bat jo zuten”; bai ala? Gainontzean, denok ez geundela ere aipatu da, eta publikoak Kalera, Kalera! kantatu du bisak baino lehen.\nSetlist-aren arabera, gauari Ikusi Arte aproposak eman behar zion bukaera, baina bai zera. Hirukoteak beste hiru jo behar izan ditu azken aldiz desagertu baino lehen, Eskuak, ikubilak, Katedral bat eta Oihu. Argiak piztu eta jotzen hasi orduko karaoke bihurtutako zuzenekoan, jada pogoak dira publikoaren artean.\nGauak aurrera egin ahala, kanta berri bakoitza garaipen garrantzitsu bat balitz bezala ospatu da, akaso azken aldia izan zitekeelakoan. BTX zuzenean entzungo genuen azken aldia.\nLa Pollak itzulera iragarri duen egun berean zapaldu du Berri Txarrakek azken aldiz Kafe Antzokia; argiak itzali direnerako taldeak 27 kanta jo ditu laburra egin zaigun ordu eta hiru laurdenetan, c`est fini.\nLekunberrin orain 25 urte abiatu zen abentura helmugatik hurbil dela-eta, hauek mututzearekin batera ez bide da euskal rock-zalea apur bat umezurtz geldituko? Berri Txarrakek erakutsitako ereduak balioko bide du eszena bere osotasunean indartzeko, talde irudimentsuak sor daitezen, baldintza duinetan jotzeko aukera izango dutenak, eta aurrean entzuleria osasuntsu eta ugari bat adi; hala bedi! Bitartean, zein da gai atzoko eztanda neurtzeko, bart eragindako kalipua jasotzeko eta, batez ere, energia horrek eragindako gogobetetzea neurtzeko?\nKanta bakoitza garaipen bat Kanta bakoitza garaipen bat Kanta bakoitza garaipen bat Kanta bakoitza garaipen bat Kanta bakoitza garaipen bat\nBerri Txarrak, Beude, Ikusi Arte Tour, Kafe Antzokia, musika


Asteleheneko eraso matxista salatzeko elkarretaratzea ostegunean : Oarsoaldeko Hitza\nAsteleheneko eraso matxista salatzeko, elkarretaratzea ostegunean\nAsteleheneko eraso matxista salatzeko elkarretaratzea ostegunean, 18:30ean, Gurutze Santuaren plazan. Gaxuxak antolatu du, erakundeen babesarekin.\nAstelehen arratsaldean emakume bati eraso egin zion gizon batek Lezon. Hori salatzeko, elkarretaratzea egingo dute ostegunean (hilaren 28an) 18:30ean, Lezoko Gurutze Santuaren plazan. Alkateak egin du deialdia, udalaren izenean. Segurtasun tartea mantentzeko eskatu diete parte hartzaileei.\nUdalaren deialdiarekin bat egin dute Oarsoaldeko lau udalek, Gaxuxa Emakume Taldeak, Errenteriako Berdintasunerako Kontseiluak eta Pasaiako Emakumeen Mahaiak: “Emakumeenganako indarkeriaren aurka gaude, eta irmoki gaitzesten dugu gertatutakoa. Horrelakoak ez ditugu gure gizartean onartzen”.\nErakunde horiek zabaldu duten gaitzespen mezuan nabarmendu dute erakundeek eta herritarrek eskutik eskura lanean jarraitu behar dutela indarkeria matxistarekin bukatzeko, “emakumeen aurkako indarkeria gehiagorik ez!”.\nErlazionatutako edukiaGizon bat atxilotu dute Lezon, emakume bati eraso egiteagatik


Ida mendia (Turkia) - Wikipedia, entziklopedia askea.\nIda mendia (turkieraz: Kazdağı, kazdaːɯ ahoskatua, Kaz Dağları, edo Karataş Tepesi)Asiako mendikate bat da (1774 metro punturik garaienean), Troadean, Turkian dagoena, Troiako lurraldea mugatzen duena. Tontorrik garaienak Cotyle eta Gargaro dira. Azken hau, sarri elurtuta egoten da. Troaden aurrera egiten duen gainak, Lekto izena hartzen du.\n39°42′N 26°51′E / 39.7°N 26.85°E / 39.7; 26.8539°42′N 26°51′E / 39.7°N 26.85°E / 39.7; 26.85\nTurkiako probintzia Balikesir probintzia\nArtikulu hau Turkiako mendiari buruzkoa da; beste esanahietarako, ikus «Ida».\nLekto, antzinatean, antzinatean, Tenedosetik Lesbosera nabigatzeko kostaldeko ibilbidean kokatua zegoen.\nKareso (Kokabas Çay), Rodio (Koka Çay), Graniko (Biga Çayi), Esepo (Gönen Çay), Eskamandro (Mendere Çay) eta Simois (Dümruk Su) mendi honen iparraldeko magaletik igarotzen dira, Lektotik nahiko urrun.\nEstrabonen arabera, Lektoko gainean okertu ondoren Ideo edo Adramiteno Golkoa zabaltzen da, Gargara eta Pirra gainek mugatua alde banatatik.\nHomeroren testuetatik eta Troiar Ziklotik sortutako elezaharrek, hainbat gertaera mitologikoen eskenategi bihurtzen dute:\nGanimedes printze troiarra Zeusek bertan hazten du.\nAfroditak, bertan liluratu zuen Ankises hilkorra\nParis, Priamo erregearen semea bertan utzia da jaio ondoren, eta, Parisek berak, bertan aurkitzen du beranduago bere emaztea izango den Enone. Bere epaiketa ospetsuaren tokia ere bada.\nOlinpiar jainkoak, bertan geratzen dira Troiako gerra ikusteko\nHera eta Zibeleren santutegia ere bazen. Zibele, han, Mater deum magna Idaea, "Jainkoen Jainkosa Ama, Idako jainkosa" zen. Izan ere, bertan ezarriko zen K. a. VIII. mendean Galaziako Pesinonte utzi ondoren.\nHomerok, mendikatea, "Mila iturrien Ida" bezala deitu zuen. Mendiaren maldak, animalia basati asko dituen basoz estaliak daude. Ida, "animalia basatien ama" bezala ere deitua da.\nBatzuetan, Ida izenak, Troade osoa izendatzen du.\n↑ (Gaztelaniaz) «Dioses y héroes en las montañas sagradas de Grecia» historia.nationalgeographic.com.es 2018-08-02 (Noiz kontsultatua: 2020-10-20).\n↑ «Biografia de Homero» www.biografiasyvidas.com (Noiz kontsultatua: 2020-10-20).\nMultimedia: Mount Ida, Turkey\nAzken aldaketa 11 abendua 2021(e)an, 23:17(e)tan


Glass (Kristala) | Odolaren mintzoa\nHasiera » Zientzia-fikzioa » Glass (Kristala)\nUrdina, horia, berdea\nUne batean, M. Night Shyamalan-en film berrian Filadelfiako eraikin altuena ikusten dugu egunkari batean; mirari bat da, dio lerro-buruak, edo horrelako zer edo zer. Irakurtzeko astirik ez duenak ere mirari solasa ikusiko du: marvel. Akaberan, eraikin horretan, Washingtongo ordezkariek omenaldi bat egin behar diote norbaiti. Ez naiz oroitzen nori edo zergatik; gogoan dut, ordea, filmeko albistegian telebista batean ageri den lerro-burua: D. C. Reps… Bere aitzineko bi filmetako superheroiak juntatu ditu Shyamalanek Glassen: Unbreakable (2000) filmeko Elijah Price (Samuel L. Jackson) –kristalezko hezurrak zituen bilaua– eta David Dunn (Bruce Willis) –hain zuzen ere hautsezina den heroia–, batetik, eta, bertzetik, Split (2016) pelikulako Kevin Wendell Crumb (James McAvoy) –24 nortasun zituen pertsonaia, bai eta komiki egile baten deitura ere–.\nIzen aliteratiboki marvelarra duen arren, David Dunnek Batman ekartzen du gogora filmaren hasmentan –eta akaso ez da kasualitatea bere lehen etsaia Superman kolpeak ematen dituen ergel bat izatea–: begiak estali baina sudurra eta ahoa libre uzten dituen xira ilun eta luzea, isilean agertzeko joera, ilunpetan egoteko tema, mutil gazte bat –semea: gehiago Dick, Damian baino– laguntzaile izatea. Baina Batman –DCko filmetako behin eta berriz errepikatzen den txiste batek azpimarratzen duen bezala– ez da superheroi bat, gauenara mozorroa janzten duen tipo aberats bat baizik. Edo bai, Juan Gómez-Juradoren eta Arturo González-Camposen Batman mola más que tú (Batman zu baino coolagoa da) liburu gomendagarriaren arabera, superheroia da; edo, bai bederen mozorro beldurgarria eta tramankulu teknologikoak erabiltzen dituen gizon arrunt bat baino aise gehiago. Eta horra filmeko gai bat: superheroiak ote dira Price, Dunn eta Crumb? Edo, bertzerik gabe, gaitasun bereziak dituzte? Erran nahi baita, gaitasun beharbada harrigarriak, baina inola ere ez superheroi izendapenik justifikatuko luketenak. Hain justu ere, horixe ari da ikertzen Ellie Staple doktorea (Sarah Paulson).\nNire irudipena izan daiteke, baina norbait haserre dagoela erranen nuke.\nJoker izen liteke Elijah Price, hezur hauskorreko pertsonaia: badu eromen puntu bat, badu Jokerren dotorezia eszentrikoa, badu manipulatzeko eta broma hilgarriak egiteko plazera. Joker izan liteke, gurpildun aulki horretan bertze pertsonaia bat gogora ekarriko ez balu, hain justu ere hirugarren aktoreak, James McAvoyk, bertze film batzuetan gorpuztu duen pertsonaia. Dei diezaiogun X. Edo Xavier. Irudi horren bidez, Shyamalanek konjuratu egiten du X-men-eko film zein komikietako gai nagusietarik bat: mutanteen kontrako herra, superheroien aurkako mesfidantza, Bolivar Trask-en Zentineletarik Lydia Nance-ren gorroto kanpainetaraino, Diferentea denak eragiten duen izua. Azken buruan, gorroto edo mesfidantza horren azpian, diferentea dena isilarazteko edo, beharrezkoa balitz, desagerrarazteko gogoa dago. Shymalanen filmean, horixe da Ellie Stapleren ikerketaren helburua: hiru protagonistei ikusarazi behar die ez direla bereziak, ez direla superheroiak, eroak direla, izatekotan, baina berak sendatzen ahal dituela.\nPertsonaia sinesgaitzak gogoetagai serioa dituen film honetan, dena sinesgarriago egiten du aktoreen lanak: guziak –Jackson, Willis, McAvoy, Paulson– bikain daude, nor bere erregistroan. Istorioa erritmo bizi-bizikoa izan gabe, ez da inoiz aspertzeko astirik. Eta hori ere eskertzekoa da bi ordutik goiti irauten duen lan batean.\nBihurrikeria bat egitea pentsatu dut…\nSuperheroien komikien munduari omenaldi ederra da Glass. Eta, Elijah Pricek pasarte batean egoki zehazten digun bezala, ez da pertsonaiek beren trebetasunak erakuts ditzaten balio duen ale berezia, jatorrien kontakizuna da. Film honetan dagoen borrokarik funtsezkoena ez da Bruce Willisen pertsonaiaren eta James McAvoyrenaren arteko borrokaldi fisiko ikusgarria, pertsonaia bakoitzak iraganean –haurtzaroan– izandako sufrimendua gainditzekoa eta gaur egun onartuak izatekoa baizik. Munduan superheroiak badirela da filmak helarazten digun lehen mezua. Mezu positiboa, beraz, baikorra. Badu, halere, bigarren mezu bat. Bigarrena hain positiboa ote den erabakitzea ikusleen esku utziko dut.\nEz naiz ni M. Night Shyamalanen fan bereziki amorratua. Mundu guziak bezala, The Sixth Sense (1999) ikusi nuen. The Village (2004) eta The visit (2015), berriz, ez nituen ikusi; bietarik bigarrena ikusteko asmoa badut halere, ez, ordea, lehena. Unbreakable zoragarria iduritu zitzaidan, baina Split-ek hotz utzi ninduen. Gauzak horrela, nire zalantzak banituela joan nintzen Glass ikustera. Baina iduritzen zait oraingoan film puska egin duela zuzendariak.\nHori bai, beharbada ni bezala tristuraz beteko zaituen film puska.\nZuzendaria: M. Night Shyamalan\nGidoilaria: M.Night Shyamalan\nAktoreak: Bruce Willis, Samuel L. Jackson, James McAvoy, Sarah Paulson, Anya Taylor-Joy, Spencer Treat Clark, Charlayne Woodard.


2006ko uztaila: VII. Hik Hasi Udako Topaketa Pedagogikoak\nUztailaren 4, 5 eta 6ean (asteartetik ostegunera).\nDisgrafiaren diagnostikoa eta tratamendua. Plazak bukatuta\nTxillida: artea eta heziketa. Plazak bukatuta\nAntzerki KLOWNa. Plazak bukatuta\nPsikomotrizitatea lehen haurtzaroan. Plazak bukatuta\nHaur txikiaren behaketa psikomotrizitate praktikaren ikuspegitik. Plazak bukatuta\nIdazketaren didaktikarantz. Plazak bukatuta\nMusikaren esku-hartzea Hezkuntza Berezian. Plazak bukatuta\nMusikoterapia. Plazak bukatuta\nDantza afrikarra. Plazak bukatuta\nHaurrentzako masajea. Plazak bukatuta\nMiramongo Zientzia-Museoaren bisita: gelako lanaren osagarri. Plazak bukatuta\nLiteraturatik zinemara: Lolita mitoaren bilakaera patriarkala. Plazak bukatuta\nBegirada islamari. Plazak bukatuta\nAdimen emozionala: sentimenduak osatzen. Plazak bukatuta\nHistoria irakaskuntzan. Plazak bukatuta\nNola landu elkarbizitza. Plazak bukatuta\nFamilia eta eskola. Plazak bukatuta\nIkas-estiloak eta ikas-estrategiak. Plazak bukatuta\nHarremanak gelan: gatazkak, tratu txarrak... esku hartzeko moduak. Plazak bukatuta\nBideoa: editatzen ikasteko, pinnacle studio 9 programaren bidez. Plazak bukatuta\nHeriotza heziketan. Plazak bukatuta\nOrdenagailu gelara? Zertara?. Plazak bukatuta\nPublisher: idazketa tailerretarako baliabidea. Plazak bukatuta\nLinux. Plazak bukatuta\nNeobook sakontzen. Plazak bukatuta


Eskola guzia – Ecole Saint Joseph Itxassou\nCatégorie : Eskola guzia\nDe admin dans la catégorie Eskola guzia\nCarnaval est une fête où l’on se déguise pour défiler dans le quartier des écoles. Les élèves de l’école privée, de l’école publique, de l’Ikastola et les enfants de la crèche font un petit tour du quartier. Nous nous installons dans la prairie à côté de la cantine et nous faisons un procès contre Zan …\nRythmes scolaires rentrée 2014\nFamiliekin hitzartze luze baten ondotik, 2014-eko sartzearen eskolako erritmoeri buruzko erabakia hartu du pedagogi taldeak. Jende gehienentzatkomeni litaiken aterabide bat atxeman dugu. 4 egun laneko astea mantentzen dugu, arratsaldeko orduen desberdintze batekin, kantinako ordu berrieri moldatzeko. Ikasleek eskola ukanen dute astelehen, astearte, ostegun eta ostiraletan, 9:00-etatik 12:00 arte eta 14:00-etatik 17:00-ak arte. Kanboko aisialdirako zentroa …\nAbenduaren 13-an, gure zirko ikusgarria presentatu dugu guraso eta lagun entzulari loriatuen aintzinean. Ikasle bakotxak, pailazoz mozorrotua eta makillatua, berenaz hoberena eman du. Pistaren gainean, bakotxak, asteak preparatzen eman duen jokoa arras ongi menperatzen zuen. Gazteenek, esku joko ezberdinak jeinu handiarekin egin dituzte. Gero, Capucine bola handiaren gainean, oreka ariketa arriskutsuetan sartu dira. …\nJoan den urtean bezala, Itsasuko hiru eskolek nahi zuten kantatu Olentzero karriketan. Bainan, joan den urtean bezala, euria bazen ! Orduan, joan gira ikastolarat, eta han, aterbean, eman ditugu gure Olentzeroko kantuak, buraso batzuk etorri ziren entzuterat. Bukatzeko, Herriko Etxeak eskaini dizkigu Eguberriko txokolateak.\nAurten, herriko etxeak bildu ditu Itsasuko hiru eskolak ikusgarri eta askari batendako. Denak, pozik ziren Philippe Albor-ren emanaldi ona entzutearekin. Denak kantuz, gogotik eta alaitasunekin ! Sanoki gela kantuz bete dugu ! Gero plazer handiz bukatu duguarratsaldea katinan txokolatesne goxo batekin. Milesker handi bat Herriko Etxeari arratsalde goxo horrendako !\nUrriko bakantzen sartzetik goiti, gure eskolak ikasle guzieri zirko tailerrak proposatzen ditu. Denak, ttipienetik handienera, zirkoko jukutriak ikasten dituzte : zapiekin, bolekin edo eraztunekin esku jokoak, oreka Capucine bola haundiaren gainean edo taularen gainean edo hari baten gainean… … karpa telaren erabilera, txinatar azieten edo diaboloaren erabilera eta pailazo adierazpen tailerra. …\nIkusgarria, pailazoa, zirko\nAurten ere Ihauteri ospatu dugu Itsasuko beste eskolekin. Euskal mitologia zen hautatu ginuen gaia. Bakotxa Sorgin, Basajaun edo beste laminetan eraldatu ziren. Eskolen auzoan desfilatu dugu, pentzera arribatu aintzin San Pantzar-en auzia egiteko. Hura eskolako, Itsasuko eta batzutan mundu osoko zozokeri guzien errudun ezagutua izan da … Orduan …\nAurten, eguberriko kantuak kantatu behar ginituen egunean euria jauts ahala ari zen !! Ezinezkoa zen Herriko Etxera edo merkatura joaitea. Zer egin ? prest ginen, Olentzeroz mozorrotuak , kantu guziak ongi ezagutzen ginituen, buraso batzu etorri ziren gure entzutera … Ezin ginuen dena ezeztatu ! Beraz beste eskolak gure eskolara kantatzeko gomitatu ditugu.denak aterbean …\nAPEL eta OGEC elkarteei esker, gure eskolak 3 arbel interaktiboz hornitua izan da : Lehena frantseseko gelan instalatua izan da Bigarrena, euskarako lehen mailako gelan Azkena ama eskolako gela batean Gure arbelek ez dute « stylet »-rik. Makiltxo edo erhiarekin erabiltzen ahal ditugu. Hastapenean, ez zen errexa erabiltzea, usaia hartu behar bait zen. Bainan orain, …\nInglesako klaseak berritz hasiak\nINGLESA Inglesako klaseak berritza hasten dira ! Bigarren urtearentzat, Thierry Bousquet, « Terry » deitzen duguna, heldu da gure klaserat astean zehar arratsalde batez, inglesako kurtsoak emaiteko. Talde bakoitxak, Ama eskolako handien mailatik, CM2 mailarat ordu bat klase badu inglesez aste guziz. Untsa pasatzen da : jokoak egiten ditugu eta kantuak ikasten ere bai. Bainan ez dugu …


IGAE:2011/85/UE Zuzentarauan ezarritako adierazleak\nAurrekontu, Kontabilitate eta Kontrola burutzeko jardunaldiak\nKontabilitate Publikoaren Plan Orokorra eta horrekin lotutako araudia\nEstatuko Kontabilitate Publikoa\nSektore publikoaren urteko kontuen erregistroa\nTokiko Kontabilitate Publikoa\n2011/85/UE Zuzentarauan ezarritako adierazleak\nZerga eta kotizazio sozialak\nAdministrazio Nagusia, Eskualdeko Administrazioa, eta Gizarte Segurantzako Funtsak azpisektoreen finantzarioak ez diren hileko eragiketa bateratuak. Xehetasunak azpisektorearen arabera\nAdministrazio publikoak sektorearen eta horren azpisektoreen finantzarioak ez diren urteko eragiketak.\nAdministrazio publikoak sektorearen eta horren azpisektoreen finantzarioak ez diren hiru hilez behingo eragiketa\nFakturen Kontabilitateko Erregistroa\nBeste informazio ekonomiko finantzario bat\nEbazpenak eta zirkularrak\nFinantza-kontrol iraunkorra eta kontu-ikuskaritza publikoa\nEbazpenak, jarraibideak eta azalpenak\nArauak eta ohar teknikoak\nKontuen ikuskaritza txostenen jarraipen-aldizkaria\nEspainiako sektore publikora egokitutako nazioarteko ikuskapen-arauak (NIA-ES-SP)\nDiru-laguntza eta laguntza publikoen finantza-kontrola\nEuropako funtsen finantza-kontrola\nAraudia eta bestelako dokumentazioa\nEuropar Batasuneko funtsengan eragina izan dezaketen iruzur edo irregulartasunak Iruzurren Aurkako Koordinaziorako Zerbitzu Nazionalari jakinaraztea\nLei datu basea\nEstatuko Sektore Publikoko Erakundeen Inbentarioa (INVESPE)\nSektore Publikoko Erakundeen Inbentarioa (INVENTE)\nDiru-laguntza eta laguntza publikoen berri emateko sistema nazionala (SNPS)\nCIGAE-Nazioko kontabilitateko informazio-zentrala\n> Kontabilitate nazionala\n> 2011/85/UE Zuzentarauan ezarritako adierazleak\nTxosten Metodologiko Estandarizatuta\n1.1 Harremanetan jartzeko erakundea\nEstatuko Administrazioko Kontu Hartzailetza Orokorra\n1.2 Harremanetan jartzeko unitatea\nEstatuko Kontularitza Bulegoa\n1.5 Harremanetan jartzeko helbidea\nMateo Inurria 15, 28036 Madril\n2. Metadatuen eguneraketa\n2.1 Metadatuen azken balioztatzea\n2.2 Metadatuen azken zabalpena\n2.3 Metadatuen azken eguneraketa\n3. Aurkezpen estatistikoa\n3.1 Datuen azalpena\n2011ko azaroan, Europako Parlamentuak eta Kontseiluak Gobernantza Ekonomiko Indartua lortzeko zenbait neurri onartu zituzten (“six-pack” izena jaso zuten). Estatu kideen aurrekontu-esparruetan aplika daitezkeen baldintzei buruzko 2011ko azaroaren 8ko Kontseiluko 2011/85/UE Zuzentarauak, bereziki, ezartzen du behar bezalako arreta jarri behar zaiela pasibo kontingenteei. Izan ere, etorkizuneko zalantzazko gertaera baten aurrean betebeharrak dakartzate, edo ordainketa egingo dela ez dirudienean edo ordainketaren zenbatekoa modu fidagarrian zenbatu ezin denean ere betebeharrak dakartzate.\nFinantza publikoen gardentasunaren mesedetan, eta aurrekontu-esparruen ezarpen orokorraren eremuan, Zuzentarau hau aplikatzeak estatu kideek, administrazio publikoetako azpisektore guztiei dagokienez, aurrekontu publikoetan eragin nabarmena izan dezaketen pasibo kontingenteak argitaratzea eskatzen du; bereziki, berme publikoak, mailegu berankorrak, eta erakunde publikoen pasiboak, horien handitasuna zehaztuz. Horrez gain, administrazio publikoek erakunde pribatu eta publikoen kapitalean daukaten partaidetzari buruzko informazioa jakinarazi beharko dute, zenbatekoak handiak direnean. Beraz, aipatutako zuzentarauari jarraituz, IGAE erakundeak honako adierazle hauek argitaratzen ditu:\n- Administrazio publikoek eskainitako bermeak.\n- Ordaintzeko zain dauden elkarte publiko-pribatuen obligazioak, non aktiboak ez dauden administrazio publikoen balantzean erregistratuta.\n- Administrazio publikoek eskainitako maileguak, zalantzazko kobrantza daukatenak.\n- Sektoretik kanpo sailkatuta dauden unitate publikoen pasiboak.\n- Administrazio publikoak sektorean sailkatuta ez dauden unitateen partaidetza publikoa kapitalean.\nErabilitako sailkapenak Kontuen Europako Sisteman (SEC 2020) ezarritakoak dira. Zehazki, administrazio publikotzat jo beharko genuke SEC 2010 sistemak zehazten duen administrazio publikoak sektorea, eta erakundetzat jo beharko genituzke ekonomiaren sektore zehatzetan sailkatutako erakunde-unitateak, produktore-motaren arabera eta bere eginkizun nagusiarekin bat, edo munduan sailkatutako erakunde-unitateak, dagokion unitatea ez badago Espainiako ekonomiaren esparruan.\nS.13 Administrazio publikoak\nS.1311 Administrazio nagusia\nS.1312 Eskualdeko administrazioa\nS.1313 Tokiko administrazioa\nS.1314 Gizarte Segurantzako funtsak\nZein sektoretan sailka daitezkeen korporazioak:\nS.11 finantzarioak ez diren sozietateak\nS.12 erakunde finantzarioak\n3.3 Sektoreen araberako estaldura\nDatuek administrazio publikoak sektorea hartzen dute barne orokorrean. Estaldura azpisektoreen araberakoa da, enpresa publiko eta pribatuetako partaidetzarako izan ezik.\n3.4 Kontzeptu eta definizio estatistikoak\n2011/85/UE Zuzentarauaren 14.3. artikuluak ezartzen du estatu kideek, banaka, administrazio publikoetako azpisektore guztiei dagokienez, aurrekontu publikoetan eragin nabarmena izan dezaketen pasibo kontingenteak argitaratu behar dituztela, horietako pasibo kontingente batzuk zehaztuz. Hala ere, Eurostat erakundeak, prozesua burutzen laguntzeko, estatu kideekin lantalde bat antolatu zuen, Task Force on the implications of the Directive on the collection and dissemination of fiscal data. Egin behar den informazioari buruzko emaitzak eta argitalpena 2013ko uztailaren 22ko Eurostat erakundearen erabakian jasotzen dira, Supplement on contingent liabilities and potential obligations to the EDP related questionnaire.\n3.5 Unitate estatistikoa\nUnitate estatistikoa erakunde-unitatea da, SEC 2010 sisteman zehazten den arabera. Eragiketa honetan administrazio publikoak sektorean eta horren azpisektoreetan sailkatutako erakunde-unitateak hartzen dira kontuan.\n3.6 Populazio estatistikoa\nBerme publikoetan, elkarte publiko-pribatuetan eta zalantzazko kobrantza duten maileguetan, populazioa administrazio publikoak sektorearen eta horren azpisektoreen unitateek osatzen dute.\nS.13tik kanpo sailkatuta dauden unitate publikoen pasiboetan, populazioa gainerako sektoreetan sailkatutako administrazio publikoak sektoreak kontrolatutako unitateek osatzen dute,\n3.7 Eremu geografikoa\n3.8 Denborazko estaldura\nBermeetarako, elkarte publiko-pribatuetarako eta zalantzazko kobrantza duten maileguetarako, datuek lau urteko denboraldia hartzen dute (T-1, T-2, T-3 eta T-4).\nKapitalean partaidetza publikoa daukaten erakunde publikoen pasiboei dagokienez, informazioa T-1 urteari dagokio.\n3.9 Oinarrizko denboraldia\n4. Neurtzeko unitatea\n4.1 Neurtzeko unitatea\nDatuak milioi eurotan agertuko dira partaidetza publikoa sozietateetan izan ezik, non BPGaren gaineko ehunekoan agertuko den.\n5. Erreferentziazko denboraldia\n5.1 Erreferentziazko denboraldia\nErreferentziazko denboraldia urtea da.\n6. Erakundearen agindua\n6.1 Egintza juridikoak eta bestelako hitzarmenak\nEstatuko helburuetarako erabiliko diren eragiketa estatistikoen datuak jasoko, prozesatuko eta zabalduko dira Funtzio Estatistiko Publikoari buruzko maiatzaren 9ko 12/1989 Legean eta ekainaren 29ko 4/1990 Legearen Laugarren Xedapen Gehigarrian ezartzen denari jarraituz. Izan ere, Funtzio Estatistiko Publikoari buruzko Legean Estatuko Plan Estatistikoa Estatuko Administrazioaren jarduera estatistikoa antolatzen duen tresna nagusia dela ezartzen da, eta Estatuko Administrazioaren edo horren menpe dauden erakundeen zerbitzuek laurtekoan egin behar dituzten estatistikak jasotzen ditu. Estatuko Plan Estatistikoan jasotzen diren estatistika guztiak estatuko helburuetarako dira, eta derrigorrez bete behar dira. Eragiketa estatuko helburuetarako estatistika da, eta 2021-2024 Estatuko Plan Estatistikoaren barruan dago.\nAurrekontuei buruzko azaroaren 26ko 47/2003 Lege Orokorrak, 125.2 g) artikuluan, honako hau ezartzen du: Estatuko Administrazioko Kontu Hartzailetza Orokorra kontularitza publikoa kudeatzen duen zentroa da, eta administrazio publikoen sektorea osatzen duten unitateen kontu nazionalak prestatzea dagokio, Kontu Nazionalen eta Eskualdeko Kontuen Europako Sisteman erakundeak mugatzeko eta eragiketak egozteko ezartzen diren irizpideen arabera. Horrez gain, 133. artikuluan ezartzen du: 125(2)(g), (h) eta (i) paragrafoetan ezarritakoari jarraituz, unitate publikoak sektore publikoko kontu ekonomikoak egiteko beharrezkoa den laguntza eta informazio guztia ematera behartuta daude baita, unitate publikoen kontularitza nazionalaren esparruan, barneko eta komunitateko araudiek finkatzen duten informazio guztia ematera ere.\nAurrekontu Egonkortasunari eta Finantza Jasangarritasunari buruzko apirilaren 27ko 2/2012 Lege Organikoan aurreikusten diren informazioa hornitzeari buruzko betebeharrak garatzen dituen urriaren 1eko HAP/2105/2012 Aginduak.\n2011/85/UE Zuzentarauaren 14.3. artikuluak ezartzen du estatu kideek eragiketa honetan aurkeztutako informazioa argitaratu behar dutela.\n6.2 Datuen banaketa\nEstatuko zerbitzu estatistikoen (INE institutua, ministerioetako sailak, organismo autonomoak eta Estatuko Administrazioaren erakunde publikoak) arteko datu-trukeak, baita horien eta agindutako estatistikak garatzeko autonomia-erkidegoetako zerbitzu estatistikoen arteko datu-trukeak ere, Funtzio Estatistiko Publikoari buruzko legeak arautzen ditu. Lege berak administrazioen arteko koordinazio estatistikorako mekanismoak ezartzen ditu, baita egokia denean lankidetza-hitzarmenak sinatzeko aukera ere.\nFuntzio Estatistiko Publikoari buruzko maiatzaren 9ko 12/1989 Legeak IGAE behartzen du, zerbitzu estatistiko, datu pertsonalak ez zabaltzera, horien jatorria edozein dela ere. Datu pertsonaltzat joko dira interesdunak zuzenean identifikatzeko edo, horien egituraren, edukiaren edo desagregazio-mailaren ondorioz zeharka identifikatzeko aukera ematen duten pertsona fisiko edo juridikoei dagozkienak.\nHalaber, Europako estatistikari buruzko Europako Parlamentuko eta Kontseiluko 2009ko martxoaren 11ko 223/2009 Arautegiak Europako estatistikak egiteko erabiltzen diren datuen konfidentzialtasuna eta datu konfidentzial horietarako sarbidea bermatzen duten oinarri eta gidalerro komunak jartzeko beharra zehazten du, aurrerapen teknikoak eta gizarte demokratiko bateko erabiltzaileek dituzten beharrak kontuan hartuta.\n7.2 Datu konfidentzialen prozesamendua\nDatuak konfidentzialtasunez prozesatuko dira jasotzean eta balioztatzean, eta argitaratu arte.\nGainera, azpimarratu beharra dago 2011/85/UE Zuzentarauan ezarritako adierazleak laburpen-estatistika direla; horretan, erabili diren datu pertsonalak, kasu honetan pertsona juridikoei dagozkienak, estatuko ekonomiaren sektoreen edo azpisektoreen arabera antolatzen dira, eta horrek banakako unitateetara lotutako informazioa identifikatzea galarazten du.\n8. Zabalpenaren politika\n8.1 Zabalpenaren egutegia\nEstatistiken zabalpenaren egutegia urtarrilean argitaratzen da IGAE erakundearen webgunean.\nZehazki bermeei, elkarte publiko-pribatuei eta zalantzazko kobrantza duten maileguei dagozkien taulak urria amaitu baino lehen argitaratu egiten dira, eta taula guztiak abendua amaitu baino lehen argitaratu egiten dira.\n8.2 Zabalpenaren egutegirako sarrera\nArgitalpenen egutegian sartzeko esteka honako hau da:\n8.3 Erabiltzailerako sarrera\nAdierazleen zabalpena berdina da erabiltzaile guztietarako argitaratzeko unean.\n9. Zabalpenaren maiztasuna\n9.1 Zabalpenaren maiztasuna\n10. Irisgarritasuna eta argitasuna\nEz da aplikagarria.\n10.3 Online datu-baseak\nOnline datu-basean sartzeko esteka honako hau da:\n10.4 Mikrodatuetarako sarrera\nEz da aplikagarria\n10.6 Metodologiari buruzko dokumentazioa\nZerga-datuak jasotzeko eta zabaltzeko prozesuan Zuzentarauak izan duen parte-hartzeari buruzko Task Force taldearen emaitzak 2013ko uztailaren 22ko Eurostat erakundearen erabakiak, Supplement on contingent liabilities and potential obligations to the EDP related questionnaire, jasotzen ditu.\n10.7 Kalitateari buruzko dokumentazioa\nEuropako Estatistiken Jardunbide Egokietarako Araudia.\n11. Kalitatearen kudeaketa\n11.1 Kalitatearen bermea\nAdierazle hauek administrazio publikoak sektorea osatzen duten unitateen banakako informazioaren emaitza dira. Barneko sendotasuna bermatuta dago. Balioztatzeko prozesua egiaztapen aritmetikoak egitean eta finantza publikoen estatistiken esparruan jakinarazitako administrazio publikoak sektoreko informazioarekiko koherentzian oinarritzen da.\n11.2 Kalitatearen ebaluazioa\n12.1 Erabiltzailearen beharrak\nErabiltzaile nagusiak Europako Batzordea (Egonkortasun eta Hazkunde Itunaren esparruan: ECFIN, FISMA), Kontseilua, Europako Parlamentua, politikoak, ikertzaileak eta abar dira.\n2011/85/UE Zuzentarauaren helburua aurrekontu-diziplina betetzea denez, Europar Batasuneko Funtzionamenduari buruzko Itunak eskatzen duen bezala, aurrekontu publikoetan eragin handia izan dezaketen pasibo kontingenteei eta zalantzazko kobrantza duten maileguei buruzko informazioa aurrerapauso handia da finantza publikoen gardentasunaren mesedetan. Adierazleek estatu kideen finantza-jarrera hobeto deskribatzen laguntzen dute.\n12.2 Erabiltzailearen poztasuna\nEz dago eskuragai.\nAdierazle guztiei buruzko informazioa argitaratzen da, 2013ko uztailaren 22ko Eurostat erakundearen erabakian jasotako metodologiarekin bat etorriz. Hala ere, administrazio publikoak sektoretik kanpo dauden unitateen partaidetza publikoa kapitalean bakarrik unitate publikoetarako argitaratzen da. Partaidetza unitate pribatuetan ez dago eskuragai.\n13. Zehaztasuna eta fidagarritasuna\n13.1 Zehaztasun orokorra\n2011/85/UE Zuzentarauan ezarritako adierazleak laburpeneko eragiketak dira, eta administrazio publikoak sektorean sailkatu diren unitate guztietatik datorren informazioarekin egiten dira. Datuek zehaztasun orokorra handia izaten dute.\n13.3 Laginketarekin zerikusirik ez daukaten akatsak\n14. Aukera eta puntualtasuna\nT urteko urrian argitaratutako bermeei, elkarte publiko-pribatuei eta zalantzazko kobrantza duten maileguei buruzko informazioari dagokionez, datuak T-1, T-2, T-3 eta T-4 urteei dagozkie. T urteko abenduan S.13tik kanpo sailkatutako unitate publikoen pasiboei eta S.13an sailkatuta ez dauden unitateen partaidetza publikoari, kapitalean, buruzko informazioa T-1 urteari dagokio.\nInformazio hau argitaratzeko ezarri diren datak aldizka betetzen dira.\n15. Koherentzia eta alderaketa\n15.1 Alderaketa geografikoa\nDatuak estatu kide bakoitzekoak dira. Alderatzeko aukerari dagokionez, zenbait ñabardura izan behar dira kontuan. Kasu batzuetan, adibidez, estaldura ez da sakona, sozietate publikoen pasiboek ez dituzte kontzeptu berdinak jasotzen edo S.13tik kanpo sailkatuta dauden unitate publikoen pasiboei buruzko informazioa T-1 edo T-2 urtetakoa izan daiteke, informazioaren erabilgarritasunaren arabera. Eragile horiek izan behar dira kontuan adierazleek jakinarazitako informazioa alderatzeko unean.\n15.2 Denborazko alderaketa\nArgitalpenean aurkezten diren datuak homogeneoak dira.\n15.3 Koherentzia – sektoreen gurutzaketa\nUrriaren 1a baino lehen egindako PDE jakinarazpenarekin eta administrazio publikoen finantza-kontuekin egiaztapen gurutzatuak gauzatzen dira.\n15.4 Koherentzia – barnekoa\nGaur egun bermatuta dago.\n16. Kostuak eta karga\n16.1 Kostuak eta karga\nEstatistika sortzeari lotutako kostuak 25,20 mila eurokoak dira, eta Ogasun Ministerioaren Aurrekontuan aurreikusten dira.\n17. Datuak berraztertu\n17.1 Datuak berraztertu – Politika\nIGAE erakundearen finantza publikoen estatistikei buruzko datuak berraztertzeko politika orokorrari jarraituz, T urteari dagozkion argitaratutako datuak berraztertu behar dira T+2 urtearen azken hiruhilekora arte; ondoren, informazio estatistikora gehitu diren datuak behin betikoak izango dira.\n17.2 Datuak berraztertu – Praktika\nBermeei, elkarte publiko-pribatuei eta zalantzazko kobrantza duten maileguei dagokienez, t urtean aztertuko dira, hala badagokio, aurreko ekitaldian argitaratutako azken hiru urtetako datuak, eta T-1 urteko datuetara gehituko dira.\n18. Estatistiken prozesamendua\n18.1 Jatorrizko datuak\nAdierazle hauek egiteko erabili diren informazio-iturriak enpresa publikoetatik eta elkarte publiko-pribatuetako kontratuetatik eskuratutako administrazio-datuak eta informazio ekonomikoa eta finantzarioa dira.\nInformazioak sektore publikoan sailkatuta dauden unitate guztiak hartzen ditu barne, Kontu Nazionalen eta Eskualdeko Kontuen Europako Sisteman (SEC 2010) zehazten den arabera.\n18.2 Datuak biltzeko maiztasuna\n18.3 Datuak bildu\nEstatuko Kontularitza Bulegoak fitxategi bat dauka (datu-base formatuan) sektore publiko osoaren sektorizazioarekin, kontularitza nazionalaren esparruan. Informazio hori publikoa da eta eskura daiteke Sektore Publikoko Entitateen Inbentarioa (INVENTE) plataforman.\nINVENTE aplikazioak argitaratzen du, sektore publikoak kontrolatzen duen unitate bakoitzeko, kontrola duen administrazioa eta administrazio publikoak sektorean (S.13) sailkatuta dauden unitateak, kontularitza nazionalaren esparruan (SEC 2010).\nEstatuari lotutako administrazio-datuak Kontularitzako Informazio Sisteman (SIC) zentralizatuta daude. Estatuko sektore publikoaren (estatuko sektore publikoa eta sortze sektore publikoa) barruan dauden gainerako unitateetarako, informazio ekonomiko eta finantzarioa CICEP.red aplikazioan dago eskuragai. Horretan, urteko kontuak, auditoretza-txostenak, bitarteko finantza-egoerak eta abar daude.\nAutonomia-erkidegoek betetako informazio ekonomiko eta finantzarioa Autonomia-erkidegoen Informazio Zentralean (CIMCA) dago gordeta. Tokiko erakundeei dagokiena, ordea, SICEL sisteman dago (Tokiko Erakundeen Kontularitzako Informazio Sistema).\nEskualdeko administrazioa eta tokiko administrazioa azpisektoreek emandako bermeei buruzko datuak Espainiako Bankuak egiten ditu.\n18.4 Datuak balioztatu\nBalioztatzeko prozesua egiaztapen aritmetikoak egitean eta finantza publikoen estatistiken esparruan jakinarazitako administrazio publikoak sektoreko informazioarekiko koherentzian oinarritzen da.\n18.5 Datuak pilatu\nBermeei, elkarte publiko-pribatuek ordaintzeko zain dituzten obligazioei eta zalantzazko kobrantza duten maileguei buruzko datuak 18.3. atalean aipatutako aplikazioak erabiliz egiten dira, dagozkion ekitaldietan.\nBestelako informazioa egiteko, lehenik eta behin aurreko ekitaldiko abenduaren 31n administrazio publikoak sektorean sailkatuta ez zeuden unitate publikoak zeintzuk diren zehaztu beharra dago. Horiek INVENTE inbentarioaren bidez eskuratuko dira. Ondoren, unitateei dagokien zorra (Espainiako Bankuak jakinarazten du informazioa), berezko funtsak eta administrazio publikoen partaidetza unitateen informazio ekonomiko eta finantzarioarekin esleitzen zaie. Eurostat erakundearen erabakiak ezarritako BPGarekiko zor-mailak eta BPGarekiko partaidetza publiko mailak gainditzen dituzten unitateak hautatuz, administrazio publikoak sektoretik kanpo sailkatuta dauden unitate publikoen pasiboen taulei eta aipatutako sektorearen barruan ez dauden unitateen partaidetza publikoari buruzko informazioa egiten da.\nEz dira doikuntzak egiten.\nAzken eguneratzearen data: 26/5/2021


Bob Dylanekin Skypez\nJuan Luis Zabala 2016 urr 27 Azkoitia\nAtzo Bob Dylanekin hitz egin nuen Skypez:-Hey, buru, zer gizalarru?-Hey, Bob, aspaldiko! Pozten naik hi berriro... hirekin berriro hitz egiteak. A, eta, berandu bada ere... zorionak!\nIñigo Aranbarri 2016 urr 24 Azkoitia\nDeus ere ez zekitenak\nXabier Euzkitze 2016 urr 24 Azkoitia\nSoftware librearen zapalkuntzari buruz\nAitor Matxinea 2016 urr 21 Azkoitia\nPertsona asko daude software librearen aurka; bizitzan horrelako batekin baino gehiagorekin topatu naiz. Halere, gehienek ez dute tutik ere ulertzen gai honen inguruan. Ez dakite zer den, eta, gain...\nIñigo Aranbarri 2016 urr 17 Azkoitia\nFin y kitto\nXabier Euzkitze 2016 urr 17 Azkoitia\nIñigo Aranbarri 2016 urr 10 Azkoitia\nXabier Euzkitze 2016 urr 10 Azkoitia\nIñigo Aranbarri 2016 urr 03 Azkoitia\nNondik ateratzen ditu hainbeste boto EAJk?\nXabier Euzkitze 2016 urr 03 Azkoitia\nEmaitzak eta herriak\nXabier Euzkitze 2016 ira 28 Azkoitia\nIñigo Aranbarri 2016 ira 27 Azkoitia\nIñigo Aranbarri 2016 ira 19 Azkoitia\nMexikoko Iraultza halaxe egin zelako eraiki zuen mundua burdinbidearen gainean Elena Poniatowskak Trena doa aurrena nobelan. Langile indigenak, patronal gogorra, emakume borrokalariak, el...\nIñigo Aranbarri 2016 ira 14 Azkoitia\n"Gaur itzuliko da azken erbesteratua", iragarri zuen solemnitatez Iñigo Cavero donostiar ministroak. Bikaina da esaldia, elkarbizitza itxura eman beharra zegoen diktadura militar luzear...\nNagore Silvan 2016 abu 04 Azkoitia\nHasi idazten eta ezin erabaki zeri buruz egin. Gaueko ordu biak. Guztira bost bat dokumentu idatzi eta… ez, egokirik ezin bilatu. Politika, ikasketak eta hezkuntza legeak, Jater… nond...\nIñigo Aranbarri 2016 abu 03\nSan Inazioren eguna gaur, santuetan santu euskaldunon artean. Saninazio egun batez fundatu zuen Sabino Aranak Alderdia eta Saninazio egunak hartu izan dio Aberri Egunari tokia Ameriketako euskal ko...\nIbon Manterola Garate 2016 uzt 29 Azkoitia\nOrain dela ia hogei urte ikasketak bukatzera atzerrira joan ginenean, askotan entzun genuen honelako zerbait: ona da kanpora joatea, beste jende, hizkuntza eta ohitura batzuk ezagutzeko. Edo beste ...\nArgia.eus / Pako Sudupe 2016 uzt 27 Azkoitia 1\nOraindik orain gertatu da Gipuzkoako udal bateko aholku batzorde batean. EH Bilduko bozeramailea euskaraz hasi zen bere taldearen iritzia agertzen –gaztelaniaz errepikatu ohi du euskaraz esan...\nIñigo Aranbarri 2016 uzt 26 Azkoitia\nNik ere badut lagun bildumazalerik. Nire lagun honek ez du ez txanpon akastunik osatzen, ez 36ko gerrako materalik, ez lagunek batetik eta bestetik ekarritako hontzen irudirik. Bidaiazale itsua den...\nNeskei ez zaie hika egitea gustatzen\nJosune Herrarte 2016 uzt 19 Azkoitia\nNiretzat, hitanoa gauza ezaguna izan da ume-umetatik, normaltasunez entzun izan dut inguruan, toka eta noka, biak berdin, kasuan-kasuan zegokiona. Baina, hori bai, etxeko eta lagunarteko kontua iza...


Bortizkeriaren kontraesanak antzezten dituen emanaldia | Kultura | KAZETA\nBortizkeriaren kontraesanak antzezten dituen emanaldia\nAtx Teatroaren "Fakiu" antzezlanak bortizkeriaren gaineko gogoeta piztu nahi du. Taula gainera eramandako kontraesanek publikoa iritzia ematera bultzatzen dute. Talde bizkaitarrak bere emanaldia eskainiko du Senperen otsailaren 17an eta biharamunean Izturitzen.\nIdoia ERASO|2017/02/17 09:34|0 iruzkin Eguneratua:\nAntzezlana eskainiko dute Bidarten maiatzaren 12an.\n"Ez da ohiko teatroa, proposamen estetikoa da eta aktoreen fisikotasunak diferente egiten dute", azaldu zuen obraren sortzaile eta zuzendari Iñaki Ziarrustak Garak argitaratutako artikuluan. Baina ez da hori soilik, gaiak gizakiaren alde ilunetan murgiltzera ere eramaten du ikuslea, bereziki "oraingo bortizkerian, askotarikoan".\nIndarkeriaren gaiari loturik formatu berezia ere sortu dute, non ikusleek obraren bukaera hautatzen ahal duten. Sarreran jasotzen den programan agertzen diren koloreekin bukaerak bortizkeriaren aldetik joko duen edo ez aukeratuko du. Orain arte egindako emanaldietan bortizkeriaren aldeko amaiera hautatu dute beti. "Ai kabroiak hemen gorria eta kanpoan berdea", baieztatu zuen Ziarrustak gizartearen hipokrisia agerian utziz.\nHala ere, obrak berak hautaketa horretara bideratzen duela onartu zuen sortzaileak: "Gaiztoa oso gaiztoa da, eta zapaldua oso zapaldua". Gaineratu zuenez, etsipenetik irtendako ideia da; "ikusita zenbat biolentzia pairatu behar dugun, eta ez garela kalera ateratzen. Erantzun bat eman behar nion".\nGaia lantzeko asmoz Ziarrusta Fredi Paiarekin harremanetan jarri zen eta elkarlanean aritu dira. Taula gainera eramateko Belen Cruz, Sandra Fernandez Agirre eta Gabriel Ocina aktoreekin ari da lanean.\nEuskal Kultur Erakundeak eta Iparraldeko hainbat erakundek sortutako Ibilki programaren bitartez ariko da konpainia bizkaitarra Lapurdi eta Baxe Nafarroako geletan. Euskarazko antzerkiaren hedapenerako sare baten sortzea xede duen programa honi esker Senperen izanen da otsailaren 17an, Izturitzen 18an eta Bidarten maiatzaren 12an. Hendaia eta Donibane Garazin ere eginen dira emanaldiak. Bitartean, martxoan Gernikan ere izanen da, eta apirilean Barakaldon eta Donostian.